Noiz 2020(e)ko ekainaren 6(a), larunbata(e)ko 08:00(e)tan\nIzen-emate egunak: 2020/1/11(e)ko 00:00(e)tatik 2020/5/19(e)ko 15:00(e)tara\nRUTOMETROA VII ABRAHAM OLANO ZIKLOTURISTA MARTXA\nPERFILA VII ABRAHAM OLANO ZIZKLOTURISTA MARTXA\nARAUDIA VII ABRAHAM OLANO MARTXA ZIKLOTURISTA\nZURE HI-K MAILOTA AUKERATU\nVII ABRAHAM OLANO ZIKLOTURISTA MARTXA-11TONTOR 2020ko Uztailaren 6ean ospatuko da. Probak Tolosatik gipuzkoako kostara eramaten gaituen errepide zigizagatsua igaroko du Tolosara itzuli aurretiik, bertan ibilbide laburra amaituz edo Nafarroa aldera jo, ibilbide luzea egiteko.\nORIAKO TXIRRINDULARI ESKOLAKO neska mutilen familiartekoen laguntzarekin antolatzen da proba, denak buru belarri lan egiten dute bertaratzen den zikloturista "ETXEKO" sentitu dedin.\nProbarekin lortzen den diru guztia klubari zuzentzen da, diru sarrera hau garrantzi handikoa da klubarentzako ,2019 urtean; 75 neska mutil izan ditugu eskolarteko, kadete eta junior mailan, .\nZuzendaritzatik eskerrak eman nahi dizkizuegu zuen ekarpenaren gaitik.\nInformazio gehiago: https://www.olanomartxa.bike/


Lehen automobila erosteko orduan kontuan hartzekoak - Ba da beste modu bat | Laboral Kutxa Blog\nZorionak! Gidabaimena atera berri duzu eta zure lehenengo automobila izateko irrikaz zaude, noranahi joateko noiznahi. Baina hori baino lehen modeloa aukeratu beharko duzu, eta zalantza ugari izango dituzu, batez ere motor-aldizkariak irakurtzeko zaletasunik ez baduzu. Jarraian, funtsezko gako batzuk azalduko dizkizugu, erabaki garrantzitsu hori hartzeko lagungarri izango zaizkizulakoan.\nBigarren eskukoa ala berria?\nLehenik eta behin, automobila erosteko aurrekontua zehaztu beharko duzu, bai dirua aurreztuta baduzu, bai maileguren bat eskatu behar baduzu. Zenbateko hori zehaztu ondoren, lehen eskuko autoa erosteko nahikoa diru duzun begira dezakezu. Gaur egun 7.000 eurotik hasita oinarrizko modeloak badaude, baina apartekoak ere kalkulatu beharko dituzu, adibidez, kasu askotan aire girotua.\nLehen eskuko automobilaren abantailak agerikoak dira: zuk estreinatuko duzula ziurtatuko duzu, bermea du, matxura gutxiago, eta bigarren eskuko auto batek baino gehiago iraungo dizu. Zalantzarik gabe, aukerarik onena da zure aurrekontua nahikoa bada.\nAlde txar bakarra autoaren asegurua izan daiteke; automobila berria bada asegurua garestiagoa izango da, hobe baita estaldura gehiago ordaintzea istripua izanez gero konpondu ahal izateko, egindako inbertsioa ez galtzeko.\nBigarren eskuko autoa eskuragarriagoa da, matrikulatzen den unetik balioa galduz joaten baita. Lehen urtebetean autoaren balioa % 18 inguru jaisten da, % 29 bi urtetan eta % 41 hirutan.\nAseguruaren prezioa ere merkeagoa izango da; bigarren eskuko autoaren kasuan, batez ere urte asko baditu, oinarrizko estaldura izatea komeni zaizu, eta urteetan esperientzia metatzen joatea, zure hurrengo automobilaren asegurua merkeagoa izan dadin.\nAlde txarren artean dago matxura gehiago izango dituela, eta behin eta berriro konpontzera eraman behar baduzu agian ez zaizu askoz merkeago aterako.\nZenbat urteko eta kilometroko autoa?\nBigarren eskuko automobila erostea erabakitzen baduzu, lehen zalantza izango da zenbat urte iraun ditzakeen eta zenbat kilometro egin dituen jada. Bi alderdiak hartu behar dira kontuan, izan ere, gerta liteke autoak kilometro oso gutxi izatea (gutxi erabili dutelako) baina urte asko. Kontuz: kilometro gutxi izan arren urteak garrantzitsuak dira, zenbat eta zaharragoa izan autoa orduan eta zailagoa izango baita ordezko piezak aurkitzea matxura izanez gero.\nKalkulatuta dagoenez, automobil batek batez beste 320.000 kilometro inguru iraun ditzake, eta Espainian batez beste 10.000 kilometro egiten dituzte urtean, Audatexen txosten baten arabera. Txosten horrek dio bost urtetik beherako automobilek egiten dituztela kilometro gehien, 18.500 inguru urtean, eta 10 urte baino gehiagoko ibilgailuek, berriz, urtean 5.500 kilometro inguru egiten dituztela.\nHalaber, aintzat hartzekoa da, txostenaren arabera, automobilen konponketen % 43 bost urtetik gorako automobilei egin zaizkiela. Gainera, 6 urtetik gorako automobilen prebentziozko mantentzearen kostua 4 urtekoenen bikoitza izan daiteke.\nZenbateko zilindrada? Diesela edo gasolina?\nLehen esperientzia duzunez, ez da beharrezkoa potentzia handiko autoa hautatzea. Batez ere hirian eta apur bat errepidean erabiltzeko auto normal baten kasuan nahikoa da 70 ZPko potentzia izatea. Nolanahi ere, autobidean kilometro asko egin behar badituzu, edo herri aldapatsuan bizi bazara, edo bertara iristeko mendatea igaro behar baduzu, hobe da potentzia handixeagoa duen autoa aukeratzea, 120 ZPkoa, esaterako, nahikoa izango da.\nErregai motari dagokionez, hori ere autoari emango diogun erabileraren menpe egongo da. Distantzia oso luzeetarako diesela da aukera onena, baina hiriko ibilbide laburretarako, berriz, hobe da gasolina, izan ere, 15 kilometrotik beherako distantzietan ia ez baitago alderik kontsumoan dieselen eta gasolina-autoen artean.\nEta ez ahantzi…\nHirugarrenentzako asegurua, beirentzako, hirugarrenentzako oinarrizkoa, arrisku orotako esklusiboa… bila zabiltzan asegurua edozein dela ere, LABORAL Kutxan zuk behar duzun modalitatea dugu. Zatoz gure bulego batera eta kontsulta iezaiezu gure espezialistei, konpromisorik gabe. Eta finantzaketaren bila bazabiltza, galdegin gure auto maileguaz. Bezeroa bazara finantzaketa esklusiboa eskainiko dizugu.\nTags: aholkuak auto-asegurua autoa etxeko ekonomia


Fitxategiak – Page 74989 – Mediateka\nGrabazio data: 1996-10-14\nBerriemailea: Louis Plaa\nGaiak: aurkezpena, eskola, euskara: eskolan, ezkontza, familia:guraso/seme-alabak, Gerra, haurtzaroa, jaiak:Donibane Garazi, musika, ogibideak: mekanikaria, ogibideak: txoferra, ogibideak:elektrikaria, ogibideak:mekanikaria\n00:01:13 aurkezpena Aurkezpena.\n00:01:53 aurkezpena Aurkezpena.\n00:04:40 eskola, euskara: eskolan, haurtzaroa Non eta noiz sortu. Haurrideak. Haur denbora Donibane Garazin, eskola librean hasi zen zazpi-zortzi urte arte, gero eskola laiko batera pasatu zituen aitak. Aita elizan ez zen ibiltzen, ama bai. Apaizak jakin zuenenan eskola laikora eraman zituztela amari jaunartzea errefuxatu zion. Eskolan ez zen euskaraz mintzatzen ahal.\n00:08:28 musika Eskolan musika, solfeoa ikasten zuten. Arno Bordetek "estudiantina" izenenko musika talde bat osatu zuen. Talde horretan mandolina jotzen zuten eta kantatzen, eta herrietan ibilitzen ziren. Mutilak bakarrik ziren, neskarik ez zen. Euskaraz kantatzen zuten, kantu zaharrak.\n00:15:49 jaiak:Donibane Garazi, musika Garaziko festek fama izugarria zuten, Donibane baitzen herririk handiena. Pilota txapelketak egiten ziren, beste herrietan ez ziren egiten. Musika ederra bazen beti, Foxtin Bentaberri bere klarinetearekin. Musikariak kaleetan zehar ibiltzen ziren egun guztietan.\n00:16:19 familia:guraso/seme-alabak Aita bortitza zuten eta ez ziren gehiegi ateratzen.\n00:20:12 ogibideak:mekanikaria Aitak ostatu bat montatu zuen, eta aldi berean segeria. Mandoekin eta gero kamioeikn eta traktoreekin lan egiten zuen. Gero autoak eta bizikletak saltzen hasi zen. Hori dena egiteko sosa behar zen. Amerikatik etorritako jendeek dirua utzi zioten negozioa aurrera eramateko. Gero gauzak ez ziren ongi joan eta dirua itzuli behar izan zuen eta dena saldu. Berak mekanikari ofizioa ikasi du etxean.\n00:24:34 ogibideak:mekanikaria Eskolan ongi ari zen baina aitak erranak egin behar ziren, eta eskola utzi zuen. Garai hartan lana bazen, garajeetan lanean ibili da. Gaueko eskola bazen mekanikarientzat eta han diploma lortu zuen. Berak pilotua izan nahi zuen, hegal egin nahi zuen, baina ez zuen lortu.\n00:29:58 Gerra, ogibideak:mekanikaria Gerra. Lehendabiziko egunetan Alemanian sartu ziren. Gero Alemanak sartu ziren, berak zorte ona izan zuen, jatekoa bazuten eta ez zen oinez ibili behar, motoan ibili zen, batzuetan inguratuak izan zirra baina ez zitzaion deus txarrik pasatu. Gero Bordelera joan zen, garaje batean lanean hasi eta ezkondu.\n00:32:36 ezkontza, Gerra Gerra. Ezteiak. Bordelen ezkondu zen, gerra garaia zen eta janaria erosteko tiketak behar ziren. Eztei xumeak izan ziren, musikarik ez zen izan, goiz sartu ziren etxera, ezin zen berandu arte egon. Egun goxoa izan zen.\n00:45:45 ogibideak: mekanikaria, ogibideak: txoferra, ogibideak:elektrikaria Mekanikaria izan zen Bordelen. Hiru edo lau aldiz lantokiz aldatu zen, Alemanek jendea harrapatzen baitzuten Alemanian lanarazteko. Txoferra ere izan zen. Berrogeita hiru urtera arte Bordelen izan zen eta gero Donibane Garazira itzuli zen, eta han etxeetan elektrizitatea ezartzen lan egin du. Lana ongi pagatzen zuten.


Garizumako 3. igandea: Egarri sakona | Iñaki Beristainen bloga\nGarizumako 3. igandea: Egarri sakona\n(Igandeko Ebanjelioa: Jn 4, 5-42)\nGarizumako hirugarren igandeak Samariako emakumea dakarkigu, gure Bataioaren katekesia oinarrizkoari gorputza emanez. Ez gara ari emakume jakin baten egarriaz, gizaki ororen egarri sakonaz baizik. Denok gara egarri, egarri sakonez egarri. Egarriak ematen du pertsonaren barruko bokazioaren berri. Egarriak erakusten du eta erakusten digu gehigorako gaudela eginak.\nSamariako emakumearen pasartean era guztietako egarriak biltzen dira: egarri fisikoa, barrua ase ezinarena, erlijiozko eskaintza asegarriak, mesiasaren egarri sozial eta politikoa, egiaren egarria, ezagutza berriarena… Azkenean afirmazio handira iristeko: «Ni naiz». Datozen igandeotan horra eraman nahi baikaitu Garizumako Elizak: «Ni naiz» hori aditu eta barneratzera.\nEgarriari ematen zaizkion erantzunen eskasia ere azaltzen da: emakumearen bost senar horietan gizakiak berez bilatzen dituen asegarri guztien bilduma egiten da. Bakoitzak ahal bezala bilatzen dugu geure «senarra», geure asegarria, geure heldulekua. Zenbat ate jotzen dugun bazterretan! Zenbat amets egiten dugun alferrik! Zenbat «besoetara» etzaten garen, han atsedena eta barne-bakea aurkituko dugulakoan! Egarriak gehiegi erretzen gaitu barrutik, beti egarri irauteko!\nJesusekin topo egiteko eta Jesusen eskaintza ulertzeko, beharbada beharrezkoa izango da beste eskaintzen frustrazioa. Bizitzaren eskarmentua behar dela behintzat egia da. Gaztaroko ametsetatik pasa behar da eta errealitatearen pisua nolabait sentitu behar da bizkarrean, beste zerbaiten edo beste norbaiten bila abiatzeko. Bakoitzak daki zer bilatzen duen, baina beti errealitatearen sakonean bilatu behar da; izan ere, errealitatearen egarria asetzen ez badugu, egarria asetzeko errealitatetik ihes egin behar badugu, ez digu bizitzarako balio. Eta gaur egungo eskaintza askok iheskeria besterik ez digu planteatzen.\nJesusekin elkarrizketan ari dela, emakumeak «beste» zerbait aurkitzen du. Barruko egia biluztu dio Jesusek. Jesusek ez dio uzten iheskerian jausten. Jesusek bere eguneroko errealitatearen egarria bistaratzen dio. Eta emakumeari ez zaio aitortzea beste biderik gelditzen. «Ez daukat senarrik». Bere barruan bizi duen hutsunea aitortzen du. Eta aitortza horren baldintzak Jesusen hitzetara irekitzen dio bihotza. Bere barruko egarria aitortzen duena prest dago Jesusen eskaintza onartzeko.\nEmakume honek bizi izan duen esperientzia bizitzea da kontua. Horretarako Jesusengana hurbildu beharra dago. Bakoitzak bere ur-ontzia hartu eskuetan eta ur bila atera behar dugu. Eta gure egarria erakusten duen ontzi horretan barruko egia eraman behar dugu. Askotan egintzez estali nahi izaten dugun egarri afektiboa bistara atera behar dugu. Barrua eta barruko egarria ez sentitzeagatik besteengana isuririk bizitzera garamatzan grina aitortu behar dugu. Geure egintza on eta merituzkoz estali nahi izaten dugun barruko pobrezia Jesusi erakutsi beharra daukagu.\nGure Elizak ere egarri handia bizi du gaur egun. Gizarte autonomo honek utzi digun biluztasuna ongi datorkigu gure barruko egarriak ez ditzagun estali. Ez gara gizartean ia ezer. Inor gutxik hartzen gaitu kontuan. Gure garai bateko handiusteak hustu zaizkigu. Eta zeri heldu?, non eta nola ase?, betikoari amorruz helduz?, galdutakoaren bila borroka eginez? Jesusek beregana biltzen gaitu garizuma honetan. Geure ur-ontzi zulatua eskuetan dugula, pobre gatozkio. Eta guri ere «Ni naiz» esaten digu. Eta berak edanarazten digu topaketaren misterioan egarri guztien asegarria.\nEta hortik dator ebanjelizazioa. Emakumeak dena kontatu zien bere herritarrei. Ez da hitzen berriematea. Esperientzia baten hitz bihurtzen dira gure hitzak. Eta esperientziak erakusten du nor den Jesus eta zein duen bere eskaintza. Gure egarri sakona asetzen duen eskaintza.\nEsta entrada fue publicada en Bizia, Garizuma-Cuaresma y etiquetada Egarria, Emakumea por admin. Guarda enlace permanente.


Iraitz Lazkano da Uemaren lehendakari berria - Debagoiena - Goiena.eus\nIraitz Lazkano da Uemaren lehendakari berria\nMirari Altube 2019-10-05 12:45\nAritz Abaroa lehendakariordea eta Iraitz Lazkano lehendakaria, atzean gainerako batzarkideak daudela. Argazkia: UEMA.\nUdalerri Euskaldunen Mankomunitateak (Uema) 2019-2013 agintaldiko lehen batzar orokorra egin du gaur, urriak 5, Getarian, eta batzarkideek, Elgetako alkate Iraitz Lazkano hautatu dute lehendakari hurrengo lau urteetarako. Zuzendaritza batzordean Aramaioko alkate Lierni Altuna ere badago.\nKargua ilusioz eta arduraz hartu duela adierazi du Lazkanok, Uemak jaso duenez. Azken agintaldian Uema sendotzeko egin den lana nabarmendu du eta urrats berrien garaia dela adierazi: "Sendo dagoen erakunde baten gidaritza hartu dut, udalerri euskaldunen garrantzia lehen lerrora eramatea lortu baitu Uemak. Dena dela, euskararen normalizazioan jauzi kualitatiboa emateko eta urrats sendoak egiteko agintaldia izan behar du honek. Horretarako, ausardia, adostasuna eta konpromisoa ezinbestekoak dira".\nHerri txikien garrantzia nabarmendu gura izan du Lazkanok. "Udalerri euskaldunen garapenaren inguruko hausnarketa sakona egin du urte hauetan Uemak, beste hainbat eragilerekin batera. Udalerri euskaldunei bizirik eusteko ezinbestekoa da udalerri euskaldunak garatzea, eta herri txikiek lurralde garapenean duten egitekoa eta garrantzia oso kontuan hartzea. Lehen egunetik aipatu nahiko nuke ildo honetan ere bidea egiteko beharra, herri txikien izaerari eusteko eta euskarari arnasa ematen segitzeko".\nZuzendaritza batzordean Aramaioko alkatea\nUeman ordezkaritza duten alderdi nagusiek adostasunez onartu izana lehendakaria, lehendakariordea eta zuzendaritza batzordea azpimarratu du Lazkanok. "Ardura eta erronka handia da Uemaren lehendakari postua, baina zuzendaritza batzordea izango dut lagun. Kultura politiko ezberdinetako kideak daude ordezkatuta bertan, eta hori ere nabarmendu nahiko nuke. Azken batean, aurrera egingo baldin badugu, elkarlana ezinbestekoa baita. Elkarlana alderdien artean, noski. Baina baita erakunde publikoen, herritarren eta euskalgintzaren artean ere".\nZuzendaritza batzordea honako hauek osatuko dute:\nIraitz Lazkano, lehendakaria (Elgetako alkatea. EH Bildu)\nAritz Abaroa, lehendakariordea (Bermeoko alkatea. EAJ).\nLierni Altuna (Aramaioko alkatea. EH Bildu).\nJone Ansotegi (Aulestiko alkatea. EH Bildu).\nXabier Balerdi (Tolosako zinegotzia. EAJ).\nAitor Elexpuru (Berako alkatea. EH Bildu).\nIllart Gumuzio (Igorreko alkatea. EH Bildu).\nBeatriz Muro (Aresoko zinegotzia. Independentea).\nNerea Odriozola (Zestoako zinegotzia. EH Bildu).\nJoseba Palenzuela (Mutrikuko alkatea. EH Bildu).\nIrune Urbieta (Zarauzko zinegotzia. EAJ).\n86 udalerri dira Uemako kide egun, eta batzarrean, Bergarako alkate Gorka Artola eta Antzuolako alkate Beñardo Kortabarria ere izan dira, besteak beste.


Sapanca teleferikoen eskaintzak erosketa itzuli zuen? - RayHaber\nHasieraTURKEYMarmara eskualdea54 SakaryaSapanca teleferikoen eskaintzak erosketa itzuli zuen?\n04 / 10 / 2019 Levent Elmastaş 54 Sakarya, GENERAL, gondola, Marmara eskualdea, TURKEY, TELPHER 0\nSapanca teleferikoko lizitazioan izoztu egin zen Rvet\nBursa Teleferik A.Ş. Burhan Ozgumus zuzendari nagusiak, 1 milioi TL erosketa alkateari lizitazio zurrumurruak ateratzeko asmoz, ez direla egia esan, esan zuen.\nOzgumul, CHP Sakarya Probintziako lehendakariaren aurreko egunean, "Who who tell this, (Zatoz ez nazazu beldurrik, baina ez zara Jainkoaren beldurrik") esan zuen.\n7 MILA LIRA GUZTIRA\nLizitazioaren ondoren, Burhan Özgümüşek esan zuen dirua bi lekutan eman zutela eta honako hau esan zuen: "Hasanpaşa Lehen Hezkuntzako 2 mila kilo erosi nuen. Era berean, esan dute: "Sapancasporren egoera ekonomikoa oso txarra da. 5 mila kilo ematen dizkidate ordainagiri baten truke." Gainera, ez dago diru zehatzik ..\nEGUNERAKO 820BIN LIRA\nOzgumus proiektua kaltetzen ari dela adieraztean, "Udalerria (lekua entregatu nuen. Nirekin arazoak dituzu? Ez, zergatik ez hasi hemen") dio. Kontratu bat ere badago, ezen egunero atzeratzen dudan 820 mila kiloko kalte ordaina ordainduz. ”(Nurettin Eryilmaz / Gure Sakarya)\nMetro hegaldiak Normalera itzuli ziren Ankara? 02 / 04 / 2018 Atzerriko egunean Ankara Metroaren espedizioan egindako bi istripuen aurkako istripuaren ondorioz gertatu den istripuaren berri eman zuen Mustafa Atun alkateak esan du Twitter goizean larunbatean metroan istripurik utzi ez zituzten langileek ahaztutakoa zela. Ankara Udalerri Metropolitar Nagusiak Mustafa Atuna, Kızılay-Batıkent metro lineako lineako bidaiaren jarraipena egiten jarraituko du goizean Atunaren berri eman bezala, eta bere kuotaren Twitterko kontua, Kızılay-Batıkent metroaren lineako akordioa larunbatean iragarri du larunbatean amaitu ondoren. Atunak ere adierazi du ez dagoela esperimentu espedizioetan arazorik. Larunbat goizean 5.30 inguruan metroko istripuari buruz ...\nSapanca Geyve YHT Line lerroa "Fesat" Erreklamazioa Parlamentuan 16 / 11 / 2017 CHP Konya diputatu Hüsnü Bozkurt, G Sapanca Geyve Abiadura Handiko Tren Linea "lizitazio ospatu zen abuztuan, Batzar agenda. Bozkurt-ek Binali Yıldırım lehen ministroari galdetu zion lizitazioari buruz eta jendeari negoziazioarekin batera eta gabe egin zuten lizitazioari jakinarazi zitzaion. Lizitazioarekin batera lizitazioarekin bukatu zen lizitazio prozedura desegin zen eta parte hartzeko eskatu zitzaien enpresa batzuk ez zituzten gonbidatu. adierazten da, beraz, Turkiako Estatuko Trenbideak Errepublikako 1 998 mila milioi milioi 999 223 arabera lizitazio esan TL Eraikuntza jatorrizko kostua dela izango. ... Sapanca-Geyve High Speed "\nIndian Trenbideko ministroa uko egin du eskandalua dela eta 11 / 05 / 2013 Indian Trenbideko ministroa uko egin du Errusiar Eskandaketaren ondorioz. Indiako Trenbideko ministroa, Kumar Bansal, bere kargu utzi du bere senideek botatakoan. Bansalek esan du kazetariak estatuaren telebistan emandako eskandalua zela eta, esan zuen Manmohan Singh lehen ministroak bere dimisioa aurkeztu zuela. Oposizioko buruzagiek aldarrikatu zuten Bansalen senideak aberastu zituzten ministroarekin harremanak erabiliz. Ikertzaile federalak 166 atxilotu dute, Bansalen iloba Vijay Singla barne, Mahesh Kumar ministerioko langile bat, alegia, 5ek mila dolar ordainduko lituzkeela trenbideko administrazioan. Estatuko telebistak Kongresuko Alderdiari galdetuko dio ikerketako txostenaren berridatzi ere, ikatz-salmenta hitzarmenaren zatian\nJabea ez da zorraren onura 13 / 01 / 2014 Zigorrak, baina ez zorretan: Izmirren İmbat-ek funtzionamendua salbuesten du eta lizitazioan salbuesten du, gainontzeko arteko trafiko gisa atxilotutako susmagarriek atxilotu zituzten eta ez zorraren dirua. Epaiketaren ustez, Imbat Wave g izeneko TIMDren Portuko Agintaritzaren aurkako ustelkeriaren aurkako 14 atxilotu batzuek atxilotu zituzten. MCB enpresaburua esan du eragiketa politikoa zela eta gehitu zuen testigantzak, alegia, neurri prebentziozko neurria fabrikan jarri zuela. Kalteak eta zigorrak murriztu ditut aldi bakoitzean. Garai bateko Garraio Ministro Binali Yildirim, nire ezkontza lekuko bat da. İzmir Metropoliko Udalerriari 4 Onun aplikazioari esker\nEskuz egindako erosketa İBAN (Video) 04 / 02 / 2013 IZBAN-en eroskeria Aziz Kocaoglu alkatearen kasuan 'Gang Leader' epaiketan, akusatuaren 130 Metropolitan Case-ri prestaturik, adituen txostenen xehetasun garrantzitsuak agertu ziren. IZBAN Presentation Film eta Xnumx zinema aretoan film honen emanaldia, lizitazio fitxategiak aztertzeko izendatutako adituak, film ekoiztetxeak arduratzen diren kudeatzaileei eskatu zieten mila libera baino gehiago eta ezin izan zuen erantzun positiboa jaso. Muzaffer Uzlaş, Sportsnet Company-ko demandatuen abokatua, konfiantza izan zuen lehenbailehen posta elektronikoz harremanetan jarrita eta jarrera zintzoak erakutsi zituen.\nMetro hegaldiak Normalera itzuli ziren Ankara?\nSapanca Geyve YHT Line lerroa "Fesat" Erreklamazioa Parlamentuan\nIndian Trenbideko ministroa uko egin du eskandalua dela eta\nJabea ez da zorraren onura\nEskuz egindako erosketa İBAN (Video)\nZiurtapena Alanyako Udalerriaren Kotxe Eskaintzan! ...\nSTM enpresak Izmir Balcova Cable Car-en instalazioak berrituko dituen kontratua egiteko gonbidapena espero da\nBigarren etapa Kable Eskaintzaren enkante batean amaitutakoa


Marruskadura-koefiziente estatikoa neurtzen\nBloke bat arrastatzeko\nHabe bat, euskarri\nmugikor bitan etzanda\nXafla bat, gurpil\nbirakor bitan etzanda\nOrri honen helburua da irudiko hiru blokeek osatutako sistemaren mugimendua zehatz-mehatz aztertzea.\nA blokea haritik eskegita dago eta hariaren beste muturra B blokean lotuta. B blokeak plano horizontalean irrist egin dezake marruskadurarik gabe. Poleak eta hariak dituzten masak arbuiagarriak dira blokeen masen aldean. B blokearen gainean C blokea kokatzen da. B eta C blokeen artean badago marruskadurarik.\nSistema honek B eta C blokeen arteko marruskadura-koefiziente estatikoa neurtzeko balio du. A blokearen masa handituz sistemaren azelerazioa handitzen joango da, eta halako batean C gorputzak irrist egingo du B blokearen gainean. Hiru blokeen masak ezagututa sistema osoaren azelerazioa kalkula daiteke eta hortik marruskadura-koefiziente estatikoa.\nOndorengo irudiak hiru bloke isolatuen indar-diagramak erakusten ditu. Diagrama bakoitzak bloke baten higidura-ekuazioak planteatzeko balio du, baina zenbait egoera ezberdin agertzen dira:\nC blokea geldi dago B blokearen gainean.\nBi blokeak batera mugitzen dira eta biek dute A blokearen azelerazio bera: a.\nmAg -T=mA·a A blokearen mugimendua\nT -Fr=mB·a B blokearen mugimendua\nFr=mC·a C blokearen mugimendua\nC blokea B blokearekin batera mugitzen da, B eta C blokeen arteko Fr marruskadura-indarrak eramaten duelako: B blokeak C blokeari Fr indarra egiten dio eskumarantz. Akzio-erreakzioaren printzipioaren arabera, C blokeak B blokeari Fr indarra egingo dio baina ezkerrerantz.\nHiru ekuazioak landuz lortzen da a azelerazioa eta B eta C blokeen arteko marruskadura-indarra.\nC blokea B blokearen gainean irristatzen hasiko den unea\nSistemaren a azelerazioa handitzen bada marruskadura-indarra (Fr=mC·a ) handitzen joango da, baina marruskadurak ezin du balio maximoa gainditu: m sN =m smCg . (Hemen m s marruskadura-koefiziente estatikoa da). Marruskadura-indarrak balio hori atzematen duenean C blokea irristatzen hasiko da B blokearen gainean.\nA blokearen masa handitzen, a azelerazioa handitzen da eta C blokea irristatzen hasiko den unean honako baldintza hau betetzen da:\nC blokea irristatzen hasten den unean, mA, mB eta mC-ren balio konkretuetatik a azelerazioa kalkula daiteke aurreragoko formulaz, eta ondoren, azken formularekin, marruskadura-koefiziente estatikoa.\nC blokea irristatzen ari da B blokearen gainean\nA blokearen masa gero eta gehiago handituz a azelerazioa gehiago handituko da. C blokeak soberan irristatuko du B blokearen gainean. Marruskadura-indarra jaitsi egiten da balio maximoarekiko, eta bere balioa orain hau da:\nHemen mk marruskadura-koefiziente zinetikoa da.\nDagoeneko B blokearen a azelerazioa eta C blokearen a' azelerazioa ez dira berdinak:\nmAg-T=mA·a A blokearen mugimendua\nT-Fr=mB·a B blokearen mugimendua\nFr=mC·a C blokearen mugimendua\nArgi ikusten da B blokearen a azelerazioa handiagoa dela C blokearen a' azelerazioa baino. Orduan C blokeak azelerazio erlatiboa du B-rekiko, hau da: a-a. B blokearen gainean dagoen behatzaile baten ikuspegitik C blokea atzerantz mugitzen ari da |a-a| azelerazioaz.\nC blokea irristatzen ari da B blokearen gainean, eta B blokearen luzera finitua bada, x, lehenago edo beranduago, amaitu egingo da. B blokearen amaierara iristeko tardatuko duen denborak honako ekuazioa beteko du:\nC blokea B blokearen amaierara iristen den unean askatu egingo da, bere abiadura laborategiarekiko hau da:\nHemen t irristatzen egon den denbora da.\nC blokea askatzen den unean, gainera, A eta B blokeen azelerazioa aldatu egingo da.\nT =mB·a B blokearen mugimendua\nC blokea B bloketik askatzen da\nC blokea askatzen denean vC abiadura du, eskumarantz, eta aurrerantzean bere pisuaren eraginez mugituko da soilik. Beraz, ibilbide parabolikoa jarraituko du, alegia, grabitate konstantearen eraginpeko higidura kurboa.\nPlano horizontalera erortzeko tardatuko duen denbora hau da:\nHemen h jakina, B blokearen altuera da.\nAurrerantz desplazatzen den distantzia horizontala:\nC blokeak plano horizontalean irristatzen du\nC blokeak plano horizontala ukitzen duen unetik aurrera (erreboteak ahaztuz) marruskadura-indarra jasango du, eta apurka gelditzen joango da.\nDemagun C blokearen eta plano horizontalaren arteko marruskadura-koefizientea C eta B blokeen arteko marruskadura-koefiziente bera dela. Orduan, C blokeak, hasieran vC abiadura du eta plano horizontalean zehar irristatuko du, x distantzia, gelditzen den arte:\nDemagun marruskadura-koefizienteak honakoak direla:\nKoefiziente estatikoa μs=0.34\nKoefiziente zinetikoa μk=0.25\nB eta C blokeen masak finkoak hartu dira programa interaktiboan:\nB blokearen masa, mB=2.5 kg\nC blokearen masa, mC=1.5 kg\nA blokearen masa aldatu egin daiteke.\nA blokearen masa, mA=1.3 kg\nBaldintza horietan, C blokea geldi dago B blokearen gainean. Biak elkartuta desplazatzen dira honako azelerazioaz:\nB eta C blokeen arteko Fr marruskadura-indarrak eramaten du C blokea aurrerantz:\nEta egiaztatzen da marruskadura-indar hori marruskadura maximoa baino txikiagoa dela:\nFr< μs·N=μs·mC·g=0.34·1.5·9.8=5.0 N\nA blokearen masa, mA=6.3 kg\nSuposa dezagun C blokea geldi dagoela B blokearen gainean. Orduan biak elkartuta desplazatuko lirateke dira honako azelerazioaz:\nBaina marruskadura-indarrak muga bat du, eta ezin da maximo horretatik pasa. Kalkulaturiko balio hori maximoa baino handiagoa da: Fr>μs·N=μs·mC·g=0.34·1.5·9.8=5.0 N. Hori ezinezkoa da.\nBeraz C blokea ez dago geldi, B blokearen gainean irristatzen du.\nEta C blokeak jasaten duen marruskadura-indarra zinetikoa da: Fr= μk·N= μk·mC·g=0.25·1.5·9.8=3.67 N, eta bere azelerazioa honakoa: a'= μk·g=0.25·9.8=2.45 m/s2\nA eta B blokeen azelerazioa ordea handiagoa da:\nC blokeak irristatu egiten du atzerantz B blokearekiko, eta bien arteko azelerazio erlatiboa hau da: a-a'=4.15 m/s2. B blokearen luzera 0.5 m denez, C blokea askatu egiten da t1=0.49 s iragan ondoren, eta honako abiadura du aurrerantz: vC=a'·t1=2.45·0.49=1.20 m/s\nDenbora horretan B blokea eskumarantz desplazatu da:\nEta honako abiadura izango du: vB=a·t1=6.60·0.49=3.24 m/s\nC blokea B blokearen gainean eskuinerantz desplazatu da:\nAldiune horretatik aurrera A eta B blokeen azelerazioa aldatu egiten da:\nC blokea askatu ondoren ibilbide parabolikoa jarraitzen du lurrera iritsi arte.\nB blokearen altuera 0.25 m denez, lurrera erortzeko tardatzen duen denbora t2=0.23 s da.\nC blokea airean desplazatzen da eskumarantz: vC·t2=1.20·0.23=0.27 m\nC blokearen posizioa lurra ukitzean desplazamendu bien batura da:\nHori da C blokearen posizioa, eta aldiunea: t1+t2=0.49+0.23=0.72 s.\nC blokeak irristatu egiten du lurrean, gelditu arte.\nC blokearen hasierako abiadura vC da, eta gelditu arte pasatzen den denbora:\nC blokea irristatzen desplazatu den distantzia: 0.29 m\nGelditzen den aldiunea, t1+t2+t3=0.49+0.23+0.49=1.21 s.\nEta gelditzen den posizioa xC=0.57+0.29=0.86 m\nC blokea askatu ondoren ere B blokeak desplazatzen segitzen du. Askatu den aldiunetik hasita, t1=0.49 s, eta C blokea lurrean gelditzen den aldiunerarte, t=1.21 s, B blokea honenbeste desplazatu da:\nHona B blokearen posizio finala: xB=0.79+4.15=4.94 m. (posizio hori ez da simulazioan agertzen ez dagoelako horrenbeste lekurik. Simulazioaren desplazamendu maximoa 2.3 m.).\nMarruskadura koefiziente estatikoa kalkulatzea.\nB eta C blokeak elkarrekin mugitzen badira A blokearen masa handitzen joan behar da, harik eta C blokea B blokearen gainean irristatzen hasten den arte. Esaterako, A blokearen masa, mA=2.0 kg denean C blokeak ez badu irristatzen, eta irristatzen hasten bada mA=2.1 kg. denean.\nTartea gehiago estutu: A blokearen masa, mA=2.05 denean C blokeak ez badu irristatzen, eta irristatzen hasten bada mA=2.06 kg. denean.\nOrduan har bedi mA=2.05 kg eta kalkula bedi azelerazio kritikoa:\nMarruskadura-koefiziente estatikoa hortik kalkula daiteke, a=msg, Beraz, ms=0.34 : egiazta bedi programa interaktiboak emandakoa.\nBerria botoia sakatzen den bakoitzean programa interaktiboak zenbaki aleatorio bi asmatzen ditu: B eta C blokeen arteko marruskadura-koefiziente estatikoa eta zinetikoa (betiere mk<ms).\nB eta C blokeen masak finkoak hartu dira programa osoan zehar: mB=2.5 kg eta mC=1.5 kg. A blokearena aldakorra da sistemaren a azelerazioa aldatu ahal izateko. Gero Hasi botoia sakatu.\nMarruskadura-koefiziente estatikoa neurtzeko, Hasi botoia sakatu. C blokeak ez badu irristatzen (B blokearekin batera mugitzen bada) A blokearen masa handitu eta berriz ere Hasi botoia sakatu. Errepika bedi behin eta berriz C blokeak irristatu arte.\nIndarrak laukia aktibatuz, C blokeak jasaten dituen indarrak bektoreekin irudikatzen dira. Besteak beste, ikus daiteke B eta C blokeak elkarrekin mugitzen diren bitartean, marruskadura indarra handiagotzen doala sistemaren azelerazioa handitu ahala.\nMarruskadura-indarrak bere balio maximoa atzematen duenean C blokea irristatzen hasten da B blokearen gainean. Orduan bi blokeek azelerazio ezberdinak dituzte eta C blokea atzeraka doa B-ren ikuspegitik.


Irekia Eusko Jaurlaritza - Gobierno Vasco :: Eusko Jaurlaritzak parte-hartze prozesu berri bat ireki du, herritarrek beren iritzia eman eta proposamenak egin ditzaten etxebizitza-politika berriei buruz\nEusko Jaurlaritzak parte-hartze prozesu berri …\n\nEusko Jaurlaritzak parte-hartze prozesu berri bat ireki du, herritarrek beren iritzia eman eta proposamenak egin ditzaten etxebizitza-politika berriei buruz Iturria: Irekia\n\nHerritarrek etxebizitza-politikak lantzen parte hartzeko prozesua jarri du martxan Jaularitzak Iturria: Irekia\n\n\n\n\n\n\nParte-hartze prozesua www.etxebide.info eta Irekia webguneetan gauzatzen da\nEtxebizitza, Herri Lan eta Garraioetako sailburu Iñaki Arriolak, Etxebizitzako sailburuorde Mª Paz Larrumbidek eta Etxebizitzako Plangintzaren eta Prozesu Eragileen zuzendari Mario Yoldik herritarrek etxebizitza-politiketan parte hartzeko prozesua aurkeztu dute. Prozesua datozen hilabeteetan egingo da, euskal herritarrek etxebizitzaren arloan dituzten iritziak eta proposamenak zein diren jakiteko eta, era horretan, etxebizitza-politika berriak idazten amaitzeko (2010-2013ko Etxebizitzako eta Hiri Berrikuntzako Plan Zuzentzailea zein etxebizitzari buruzko legeria berria).\nIñaki Arriola Etxebizitza, Herri Lan eta Garraio sailburuak adierazi duenez, “publikotasuna kudeatzeko planteamendu berri” honen helburua da “etxebizitza-politika berrietan erantsi dezakegun proposamen maila handi bat bultzatzea, gizartearen aldetik konpromiso eta erantzukidetasun handiagoa ahalbidetuz”. Arriolaren esanetan, “gardentasuna Gobernu Onaren funtsezko elementuetako bat da”; azpimarratu du, halaber, prozesu honetan “parte-hartzea eta gardentasuna” sustatuko direla, zeren gizarte-kolektibo guztiei aukera eskainiko baitzaie beren iritzia emateko, eztabaidatzeko eta beren proposamen propioak planteatzeko; horrekin batera, inkesta, eztabaida eta elkarrizketen emaitzak modu “etengabean” eskainiko dira www.etxebide.info eta www.irekia.euskadi.net webguneetan. “Horren ondorioz, gure asmoa da etxebizitzari buruzko politika berrien erredakzioa bukatzea, bai 2010-2013 garaiko Etxebizitzaren Plan Zuzentzailea eta bai Etxebizitzaren euskal legea”, gaineratu du.\nHerritarren parte-hartzea bideratzeko prozesu hau prentsaurreko batean aurkeztu da gaur goizean, SPRIren Bilboko egoitzan. Iñaki Arriola Etxebizitza, Herri Lan eta Garraio Sailburuaz gain, Mª Paz Larrumbide Etxebizitza Sailburuordeak eta Mario Yoldi Etxebizitzako Plangintza eta Prozesu Operatiboen Zuzendariak ere parte hartu dute.\nArriola sailburuak azpimarratu duenez, “guztiz konbentzituta gaude ekintza politikoak herritarren eta gizarte-sarearen parte-hartzea hartu behar duela kontuan ezinbestean, ardatz estrategiko bezala”. Ildo horretatik, Arriolak azaldu du asmoa dela “teknologia berriek eskaintzen dituzten aukerak aprobetxatzea” herritarren iritzia ezagutzeko; dena dela –esan du-, Internetera sartzerik ez duten pertsonek ere prozesu horretan parte hartu ahal izango dute “bazterketa egoeran dauden kolektiboekin egingo diren eztabaida-talde presentzialen bitartez, haien arazoak ezagutzeko eta balizko irtenbideak identifikatzeko”.\nHerritarren Parte-hartzerako prozesu hau Etxebizitzaren aldeko Gizarte Itunaren tresna osagarria da. Beraren asmoa da, herritarren zuzeneko parte-hartzearen bitartez, Itunean formulatutako ildo estrategikoak kontrastatzea eta gure gizartearen kezka nagusietako bat den gai horren inguruan –etxebizitzaren inguruan- herritarrek dituzten iritziak eta proposamenak ezagutzea. Herritarren parte-hartzerako prozesua Eusko Jaurlaritzak gizartearekin komunikatzeko abiatu duen estrategiaren ondorioa da, estrategia horrek gardentasunaren eta parte-hartzearen aldeko apustua egiten baitu. Izatez, prozesu hori bi fasetan gauzatuko da. Lehenengoa sailaren plataforma propioaren baitan, hots, www.etxebide.info plataformaren baitan, datozen bi hilabeteetan; gero, etenik gabe, herritarren parte-hartzerako Irekia webgune berrian; bertan, modu etengabean “haztatuko da” herritarrek etxebizitzari buruz duten iritzia. Mari Paz Larrumbide Etxebizitza sailburuordeak azaldu duenez, lortu nahi den helburua da “etxebizitza-politikak herritarren benetako beharretara egokitzea gero eta gehiago; horri lotuta, herritarrek ere ekintza politiko horren erantzukizuna konpartitzea ere lortu nahi da”.\nPlataforma berri honen barnean nabigatzeko forma “erraza eta arina” izan dadin diseinatu da. Bost parte-hartze espaziotan dago banatuta, eztabaidarako foroekin, inkestekin eta etxebizitza-sektoreko adituekiko elkarrizketekin. Foroetan planteatzen diren gaiak eta elkarrizketatutako pertsonak irekita daude herritarrek egin nahi dituzten eskari edo iradokizunen aurrean. Herritarrek beren proposamen edo eztabaida-gai propioak sortu ahal izango dituzte, edo elkarrizketak iradoki.\n¡Participa en la política vasca de vivienda! http://bit.ly/bwwyXM #openGov\nintervencion_arriola_interb... behera kargatu (0 Byte)\nmaster_proceso_participacio... 40 MB\nvivienda2.jpg 0 Byte (jpg)\nvivienda3.jpg 0 Byte (jpg)\nvivienda4.jpg 0 Byte (jpg)\nvivienda.jpg 0 Byte (jpg)\n2010_04_15_rueda_prensa_par... 50 KB (jpg)\ncronica_arriola_participaci... 50 KB (jpg)\nEusko Jaurlaritzak etxebizitza plan berrian ekarpenak barne hartzeko partaidetza prozesu bat abiatuko du


Sortaldeak (eta VI)\nElgoibarren (Gipuzkoa) jaio zen, 1971n. Kazetaria da ikasketaz, gidoigile ere aritua da ETBn, eta 1998an plazaratu zuen lehen narrazio liburua, Tentazioak. 2001ean argitaratu zuen haur eta gazte literaturako lehen lana, Jara bildumari ekinez. Ezekiel eta Eskularru Beltzak sailak etorri dira ondoren. Nobela ere idatzi du: Greta (2003), Bi marra arrosa (2009) eta 12etan bermuta (2015). 2014tik joan den udaberrira arte, Euskal Idazleen Elkarteko lehendakaria izan da.


Ordizia Hiri Hezitzailea - Hezkuntza eskaintza\nBeste urteetako memoriak\nHezkuntza baliabideen gida\nHezkuntza baliabideen gida > Hezkuntza eskaintza\nHelbidea: Centro Social (Hogar del Jubilado)\nZaharrenen eta behartsuenen bizitza leuntzea eta hobetzea.\nEtxean, egoitzan edo kalean, euren bakardadean konpania egitea.\nEsperientziak partekatzea, prentsa irakurri eta komentatzea, solasean aritu edo ixiltasunean konpañia egitea. Bere ondean egotea.\nEntzutea eta ondoan egotea besterik ez.\nGizarteko baliabideak erabiliz, hiritarrak inplikatzea lortzea talde boluntarioak sorteen. - Bere garantizas sensibilizatzea.\nPertsona zaharrenen bizi kalitatea hobetzea.\nHerrietan boluntario talde egonkorrak eratzea.\nEKINTZA EDO PROGRAMA\nSan Jose zaharren egoitza: bakarrik dauden zaharrekin hizketa egin eta motibatu. Behar denean, jubilatuen egoitzara laguntzea.\nZaharren eguneko zentroa: Egoitzan bezala, zaharrei laguntzean oinarritzen da, adibidez, zentrorako bidean ibilgailuan lagunduz edo bingoan beraiekin jolastuz.\nGureak eguneko zentroa( Goyeneche fundazioa): bertako erabiltzaileei hainbat ekintza burutzen laguntzea: eskulanak, paseoak, elikagai bankuarekin kolabaratuz… Etxeetara bisita eta paseoak: bakarrik bizi diren edo dependentzia bat duten zaharrei konpania egitea.\nGipuzkoako elikagai bankua: Eroski eta Olaberriko CArrefurrean bilketa, Europar komunitateko soberazko elikagaien banaketa, Gipzukoako Elikagai Bankuak antolatzen duen eta Gipuzkoako zentro komertzialetan burutzen den “ elikagai bilketa” kanpainan laguntzea.\nKantzerrarena aurkako eta esklerosi anizkoitza elkartearekin kolaborazioa.\nBoluntarioen azoka: Gure zenbitzuen zabalpena eta herritarrak gure proiektuan parte hartzera gonbidatzea. sektore ahulenen beharren aurrean beste aldera ez begiratzea.\nTokiko ongizate sozial kontseilua: udaleko zenbitzu sozialen bileretan parte hartzea, eta horiek hobetzen lagundu, hiriko bizitza hobetzeko proposamenak luzatuz: bide lagunkoia, pobreziaren arreta, gai sozio-sanitarioak, 2008ko zerbitzu sozialen legearen garapena…\nHERRITARREN HEZIKETARI/HIRI HEZITZAILEARI EGINIKO EKARPENA\nParte hartzea eta hiritartasun erantzunkizuna motbatzen duten elkarteen bultzada sustatzearen garrantzia azpimarratu nai dugu. Norberak gizartearekiko dituen konpromezuak burutzeko garaian.\nBeste aldera ez begiratzea, gure inguruko pertsonen, edozein adin dela, dituzten arazoen aurrean.\nNOLA HARTU DAITEKE PARTE ELKARTEAN?\nElkarteko edozein kiderekin kontaktuan jarriz.\nJuli Harto 943883379 / Isidro Benitez 622732956/ Miguel Calvillo 605706599\n© Ordizia Hiri Hezitzailea


Oihane Mikeo|2018/05/24 Eguneratua:\nAhopeka, xuxurla, hitz-egiten dugu hainbat arazoz, erraietan daramatzagun zamak dira, gure izatea bera. Terapian sexologoei gauza asko eskatzen zaizkigu. Emozio ezberdinak kudeatzeko laguntza, zailtasunei aurre egiteko aholkularitza...\nOihane Mikeo|2018/04/26 Eguneratua:\nSana eta Adnan bosniar gazteek bere bihotzak elkarri isuri zizkieten, ezkontza bizitzen ondoezak gainditzeko ziber-saiakera batean; goitizen goxoen atzetik elkarri idatziz interneten topatu zuten elkar, arimakidea aurkitu zutela iruditu zitzaien, “bat-batean berriro maiteminduta nengoen, zoragarria zen, ezkon-bizitza berean harrapatuta geundela zirudien”.\nOihane Mikeo|2018/03/22 Eguneratua:\nErotizatu bizitza. Utz diezaiola koitoak genitalen plazerraren zentro izateari. Berreraiki koitoa kopula, konexio, bezala. Aireatu genitaletan gordetako sexua. Ohoratu halaber zure genitalak zure gorputz maitearen zati maitatu bat gehiago bezala. Drama kendu afera erotikoei, hutsaldu gabe. Ikasi jolas egiten, ikasi jolasaren eta jolastearen garrantzia. Gutxienez bik nahi dutenero maitasuna egin.\nOihane Mikeo|2018/02/22 Eguneratua:\nKomunitateak zerbaiten parte gineneko sentipena eman ohi zigun, identitatea eta jarraikortasun sentsazioa. Aitzitik, ez zegoen askatasunik. Komunitatea zer, zu hura, agindutakoa egin eta gidaritzari men. Ez dut ezagutzen bere askatasunari uko egin nahi liokeen askorik, baina segurtasun pixka bat berreskuratu nahi lukete, bai: aingura bat, jende asko bakarrik sentitzen da.\nErrealitatea senti dezagun\nOihane Mikeo|2018/01/25 Eguneratua:\nGarai klasikoetatik arrazoia eta emozioak areriotuta dauzkagu, bakoitzari bere organoa eta guzti ezarri diegu, eta asumituta daukagu gatazkan daudela. Pertsonak ere batari ala besteari jarraitzen dioten taldeetan bereizten ditugu, uztartzea ezinezko dela sinetsiz. “Arrazionaltasuna mundua antolatzeko egiten duguna da, aurreikustea posible izan dagigun. Prozesu hau aplikatu ezin edo huts egiten duenerako entsegu bat da Artea” (Brian Eno, ez-musikari britainiarra), honako hau, bestalde, “ezezagun bat benetan nola sentitzen den ulertzeko saiakera da” (Illinoiseko Ebert zinema kritikaria), hizkuntzarik gabe ideiak transmititzeko.\nSexutik gatoz, goazen sexura\nOihane Mikeo|2017/12/18 Eguneratua:\nBakterien sexu transgenikoa. Protistoen hipersexua. Abere, landare eta onddoen fusiozko sexua. Lynn Margulis Chicagoko biologoari esker sexuaren jatorria hobeto ulertzera heldu ginen.\nZelula sinpleak fusionatu eta munstro bikoitzak sortzen hasi ziren. Ez desioagatik, estresagatik baizik. Protisto jakin batzuk bere kideak jaten saiatu ziren, fagozitosi bidez irentsiz. Jatunak ez zuen beti jana digeritzen, kasu batzuetan jatuna eta jana funditu egiten ziren zelula handiago bakar bat osatuz. Munstro bikoitz hauek izan ziren lehen diploideak, kromosoma bikoitzarekin.\nOihane Mikeo|2017/11/24 Eguneratua:\nHarreman simetrikoetan beti dago norgehiagokan erortzeko arriskua. Pertsonei hala herrialdeei, lasaigarriago zaigu berdintasuna besteak baino pixka bat “berdinago” garen heinean, Orwelek zioen moduan. Joera honek argi azaltzen du “gorakada simetrikoa”, interakzio simetrikoek egonkortasuna galduta ematen dena, halaber pertsonen arteko liskarrak eta nazioen arteko gudak.\nOihane Mikeo|2017/06/02 Eguneratua:\nZentzumenek ingurumena ezagutzen laguntzeko informazioa pasatzen digute. Guk badakigu bizitzan zer nahi dugun, eta badakigu helburu hori nola bete, gure inguruko zer den lagungarri eta zer traba. Askeak gara prozesu honetan parte hartzen duen mekanismo oro aldatzeko.\nOihane Mikeo|2017/05/05 Eguneratua:\nEgin behar ez zenukeen zerbait egiten duzunean, arau bat hausten duzu, beraz benetan badakizu egin nahi duzulako ari zarela. Zergatik da debekatua hain erotiko? Egin behar duzuna ez egitea, edota egin beharko ez zenukeena egitea oso lotuta daudelako askatasunarekin, autonomiarekin.\nJuzgan a un militante de Ernai por una protesta contra las muertes en el trabajo en Tubacex\nA raíz de varias acciones de protesta por la muerte de dos trabajad...\nDurango 14 & The Soulmakers, la nueva etapa del surf & roll espeso con raíces vascas\nDurango 14, la banda vasca de surf & roll espeso, aborda una nueva ...\nINFO / NAIZPLUS\nPPko gazteek Kristobal Kolonen omenezko plaka bere lekura itzuli dute Getxon\nErnaiko gazteek Kristobal Kolon konkistatzaile espainolaren omenez ...


A Zikloa - Urtean Zehar 2 - 24. igandea - 2020.eko Irailaren 13a\nSenideok: Ondo etorriak, Hitzaren eta Ogiaren inguruan egiten dugun bilera santu honetara.\nGaurko Hitza ere argia eta garbia dugu: Jainkoak gutariko bakoitzari asko barkatu digu, eskatu gabe eta baldintza gabe. Guk ere gure anai-arrebei neurri gabe barkatu behar diegu.\nMezu hau, Jainkoak elkar barkatuz bizitzeko egiten digun dei hau, gaur ere baliotsua da gure elkartearentzat eta gure gizartearentzat; egindako zauriak osatzeko bidea dugu.\nJainkoaren errukiari zabalik eta anai-arreben arteko barkamena onartuz, hasiera ematen diogu gaurko ospakizunari.\n1. irakurgaia: Ben Siraken Jakinduria 27, 33 – 28, 9\nElkar bizitza ez da erreza eta sarri sortzen dira aditu-ezinak eta gogorkeriak. Judutar herria hainbat denboran zain egon zen, ea noiz etorriko arerioak zapalduko zituen Mesias. Kristo aurreko bigarren gizaldian, Ben Sirac izeneko jakitun batek, barkatu beharra gogoratzen du. Bere gogoeta entzuten dugu.\n2. irakurgaia: Erromatarrei 14, 7-9\nGarrantzizkoa dena eta ez dena bereiztera gonbidatzen gaitu Paulo apostoluak. Bere esanetan, garrantzizkoena Jesukristorekin bat egitea da. Beste guztia bigarren mailakoa da. Bataioaren bidez Kristorekin lotuak gaude eta bizi barri bat dugu. Testigantza eder hau onartzeko prestatzen gara.\nEbanjelioa: Mateo 18, 21-35\nPedroren pentsatzeko era eta sarritan geurea ere ez dira egokiak. Jesusek, Jainkoaren aurrean jartzen gaitu eta gutariko bakoitzari diosku: “Ez diotsut zazpi bider, zazpitan hamar bider baino”. Parabola honek, barkatzen eta maitatzen bakarrik dakian Jainkoaren benetako aurpegia agertzen digu. Barkatuak izan garenok, barkatzera deituak gara. Prestatu gaitezen berba santu hau entzuteko, zutunik ALELUIA abestuz.\n1.- Elizaren alde: munduari Jainkoaren benetako aurpegia agertu diezaion, barkamenaren etsenplu izan dadin eta gizaki guztientzat adiskidetze eta bake iturri. ESKA DIEZAIOGUN JAUNARI.\n2.- Herrietako agintarien alde: elkarrizketaren bidez, pertsona guztien arteko harremanak ahalbideratu ditzaten. ESKA DIEZAIOGUN JAUNARI.\n3.- Gure auzo eta herrietan barkamenaren eta adiskidetzearen alde jokatuz, pertsona guztiak onartuak eta errespetatuak izan daitezen. ESKA DIEZAIOGUN JAUNARI.\n4.- Sufritzen dauden guztien alde, noraezean bizi direnen alde: euren ezinean bat egingo duten pertsonekin elkartuz, bizitzeko gogo berriak izan ditzaten. ESKA DIEZAIOGUN JAUNARI.\n5.- Otoitzean elkartu garenon alde, gure etxeko eta lagunen alde: bakea ereinez, gure arteko elkarte bizitza erraztu eta poztu dagigun. ESKA DIEZAIOGUN JAUNARI.\nIKASURTE BERRIAREN AURKEZPENA\n(Motxila bat daramala haur batek edo gaztetxo batek egin dezake)\nOTOITZA – AZALPENA: Jauna, eskolarako bidean beti lagun izango dugun motxila hau eskaintzen dizut. Irakasketan dabiltzan pertsona guztien alde eskatzen dizugu: bedeinka itzazu beren lana behar den bezala bete dezaten. Bedeinka itzazu baita ere, guri laguntzeko eta gure ondoan dauzkagun guraso eta etxekoak. Zure laguntza eskatzen dizugu, aurrean daukagun aukera eder hau behar den bezala aprobetxa dezagun. Eskerrik asko, Jauna, ikasteko eta gerora begira prestatzen joateko daukagun aukeragatik.\nSenideok: Jesusek barkamenerako egiten deuskun deia entzutea ez da erreza. Barkatzeak ez du esan nahi zuzengabekeriak ahaztea edo beste gabe onartzea. Barkamenak, gaitza ontasunez gainditzea eskatzen du. Barkamenak pertsona eraberritzen du, eta beste erabateko harremanak izatera eramaten. Jesusek eskatzen digun eran barkatzen badugu bakarrik egingo dugu anai arteko elkartea. Senideok: baketzearen eta adiskidetzearen bitarteko izatera deituak gara. Har dezagun Jainko errukitsuaren bedeinkazioa.\n“Agindu berri bat ematen dizuet;\nNik maite izan zaituztedan lez maite egizue elkar”\nPastoral ekintzetan lan berriekin hasten garan une honetan, igande honetako mezuak, kristauontzat oinarrizkoa den gaia dakarkigu aurrera; eta “hil edo bizikoa” bada, ez da “aukerakoa”, edo “ondo bazetorkigu”. BARKAMENAREN gai nagusia da. Ederra benetan Jesusek eskaintzen digun kontaketa.\nBaten batek pentsa lezake “barkamena makalen gauza dela”; “indartsuak ez daukala barkatu beharrik”. Horrelako pertsonak errukarriak dira. Jesusek proposatzen digun barkamena bizia da, bihotzaren erdian sortzen dena, eta PERTSONA ERALDATZEN DUENA; bai barkatzailea, baita barkatua izan dena. Barkatzen dugunean, JAINKOAREN BARKAMENEAN PARTE HARTZEN DUGU: eta Jainkoaren barkamena sortzailea da beti, hazten laguntzen du, pertsona onartzea eta ulertzea eskatzen du. Jainkoaren barkamena MAITASUNEAN oinarritzen da eta maitasuna beti askatzailea da.\nMendekua, norberekeriaren adiera garbia da; hori garbi dago. Mendekuak, gure bihotzak ez daukala argirik agertzen deusku; gure ikusmuga geugan geratzen da, itsututa gelditzen gara. Horregatik gogoratuko digu Jesusek anai-arrebekin adiskidetzen ez bagara ezinezkoa dela Jainkoarekin adiskidetzea. “Barkatu gure zorrak…” otoitz egiterakoan, ondo ulertu dezagula zer eskatzen dugun.\n“BARKAMENA - BARKATU”:\nBENETAKO MAITASUNAREN laburpena.\n"Zenbat aldiz barkatu behar diot nire senideari?... Zazpi milatan zazpi aldiz"


Gorka Aguinagalde eta Asier Hormaza – Bakarrizketak - IMAGINASCENE Organización y producción eventos\nApirilaren 13 (Larunbata)\nSarrerak 12 €\n“A pelo”, Gorka Aguinagalde.\nUmorezko bakarrizketa da, euskal umorea, hemengoa. Euskaldunok gure buruaz barre egiten baitakigu. Umore sena daukagu. Umore zuria, berdea eta gorria. Irri egiteko modukoak baitira gure bizitzako arlo asko: herri tradizioak, txosnak, koadrila bidaiak eta aisia. “Allí abajo” telesailean bezala, edozein leku eta egoera ongi heldu zaizkio pertsonaia honi egoera komikoak sortzeko.\n“Superviviendo”, Asier Hormaza.\nIkusteko modukoa da gero zer egin behar duen Manuel Antonio ezkongabe poligonero zaharkituak bere bizitzatik beretik bizirik irauteko. Gizon hau oinarrizkoa da, praktikoa, konplikaziorik gabea. Egunez egun bizi nahi du, neskalagunik gabe, amarik gabe, eta inoren laguntza jaso gabe, kito. Ez du besterik nahi. Tabu guztiak hautsita, gizonen sekretua argituko digu. Emakumeek gustura entzunen dute “gizonek zer pentsatzen duten”, eta gizonek barkatuko diote mingaina gehiegi luzatzea.\n« Nafarroako IV Azoka Ekologikoa Conciertos en Sangüesa »


Ploneren segurtasun eguneraketa\nMikel Larreategi 2012/10/31\nPloneren Segurtasun Taldeak, segurtasun-eguneraketa baten berri eman du. Segurtasun partxea, datorren asteartean argitaratuko da eta partxea era egokian instalatzea gomendatzen da.\nTurisTIC RobSoC aurkezten TURITEC kongresoan\nEneko Astigarraga 2012/10/26\nMalagan ospatzen den TURITEC 2012 kongresuan gaude, Turismoa eta Informazio eta Komunikazioen Teknogien Kongresoan gure TurisTIC RobSoC: Turismora zuzendutako Collective Intelligence eta Robotic Social Curation. Ilusio eta lan asko ipini dugun lan honetan Mondragon Unibertsitatea eta Deustuko Unibertsitatearen laguntza izan dugu. Kongresu berean CodeSyntax-en beste lan bat aurkezten da: : BALIATOUR, Plataforma Integral de Gestión de equipamientos turísticos delakoa\nEuskaraBildua jardunaldian, atzerriko esperientziak\nUrtzi Odriozola 2012/10/22\nJoan den ostiralean iAmetza Interaktiboa, Argia eta Ametzagaiña taldeak antolatutako Euskarabildua jardunaldian izan ginen. Euskararentzako aukera berriak teknologia berrien esparruan eta sarean, bereziki sare sozialetan begia jarrita.\nInterneteko marketin ikastaroa\nMikel Lizarralde 2012/10/22\nAzaroaren 8an Interneteko marketinaren inguruko ikastaroa emango dut UEUren udazkeneko ikastaro-sortaren baitan, Eibarko Markeskoako egoitzan.\nLur Ibargutxi 2012/10/16\nUrriaren 9an hasi zen urteroko Plonelarien bilgunea: Plone Konferentzia. Aurten Holandako Arnhem hirian antolatu dute eta bertan bildu gara 400 plone-zale eta plonelari baino gehiago. Hona hemen ikusi eta ikasitakoaren laburpentxoa.\nCard sorting: edukiak antolatzen\nGari Araolaza 2012/10/10\nCard sorting edo txartelak antolatzea webgune bateko edukiak antolatu, hierarkizatu eta erabakitzeko metodo oso erabilia da.\nInterneten egoera 2012an\nMikel Lizarralde 2012/10/10\nTxosten argigarri eta interesgarria atera du Bussines Insider webguneak Interneten erabilpena dela eta. Orain arteko erabilpenaren datuak emateaz gain prospektiba apur bat eginez etorkizuna nolakoa izango den iragartzen du. Eta etorkizuna mugikorretan dago.\nMikel Lizarralde 2012/10/03\nArnhemerako maletak prestatzen\nMikel Larreategi 2012/10/01\nAurtengo Plone Konferentzia Herbehereetan izango da, Arnhemen hain zuzen ere, bertan bilduko gara mundu guztitik etorritako Plone erabiltzaileak eta baita plataformaren garatzaileak ere.


Gertakari historikoa euskal literaturan | Oharrak & Hondarrak\nGertakari historikoa euskal literaturan\nPosted on 2015/01/07 by ibanzaldua\nGabonetako opor hauetan euskal literaturarentzat historikoa den zerbait gertatu da, jende gutxi ohartu arren.\nHalako batean, WhatsApp bitartez eta –imajinatu nahi dut– niri egun erraitsu hauek borondate onez zoriontzeko asmoz, lagun batek poema hau bidali zidan –eta, niri bezala, sartuta nagoen taldeko beste kide batzuei–:\nPoema diot, zeren eta, nahiz eta bigarren irakurraldian argi geratzen den bertso bat dela, zehazkiago, paratestuak –kasu honetan “Kirmen Uribe” sinadurak– poema gisa irakurtzera eramaten du hartzailea, hasiera batean bederen.\nEgiletzan konfiantza izatera eramaten duen bezala. Baina berehala hasten dira susmoak. Bigarren irakurraldi ez horren sinesberan errimaz ohartzen da irakurlea, eta nola horrek ez duen bat egiten Uriberen orain arteko estilo poetikoarekin. Testuaren kalitate eskasak gainontzekoa egiten du. Sarean begiraldi bizkor bat eman eta, bai, hantxe dago, ez oso sarrera ugariekin –Googleren arabera, behintzat–, baina anonimo –saiatu naiz interneten eskura dauden bertso-gordailuetan ere bilatzen, baina aitor dut tresnak ez ditudala nahikoa ezagutzen eta agian ez dudala zuzen egin–. Inguruko euskaldun batzuei galdetu eta, bai, haiek ere jaso dute mezu elektroniko, Instagram edo Facebook bitartez orobat, sinadurarik gabe baina. Ez dakit PowerPoint aurkezpenik egin den jada bertso-lerro horien inguruan, dagozkien paisaia elurtsuen argazki goxoez edo agian katutxoez hornituta, baina ez litzateke arraroa izango. Argi dagoena zera da: testuaren oihartzungileetako batek, gutxienez, apokrifo bihurtu duela, euskal egile ezagun bati egotziz. Eta, nik errebotatu ez dudan arren, litekeena dela testua hortik ibiltzea, sinadura horrekin, bere faketasunean bon-bon.\nOperazioa bistakoa da, eta behin baino gehiagotan praktikatu izan da, gaztelaniazko alorrean behintzat. Oso ezagunak dira Jorge Luis Borgesi egozten zaizkionak, azken hamarraldi hauetan behin eta berriro azaleratu direnak, Internet zabaldu zenetik batez ere. Horixe da, dirudienez, “Instantes” poemaren kasua, blog honen irakurle batek baino gehiagok ezagutuko duena, apika:\nUf eta uf. Hartu unetxo bat arnasari buelta emateko, bai. Berehala jarraituko dut.\nMaria Kodama bere alargunak, une eta leku ezberdinetan, ezeztatu izan zuen idazle argentinarraren egiletza, eta are adierazi Borgesek poema hori idatzi izan balu, istant horretan bertan utziko ziokeela hartaz maiteminduta egoteari. Nahiz eta baieztapen irmo hura –“Si Borges hubiera escrito eso yo habría dejado de estar enamorada de él en ese momento”– agian apokrifoa den, orobat, egoera horrekin lotutako gertaeren ugaritasunak iradoki lezakeen bezala –Borgesen inguruko liburu baten edizio mexikar erretiratuarenak, Argentinako Córdobako probintziako Villa de María udalerrian gertatutako zorigaiztoko pasarteak, U2ko Bonok Mexikoko telebista batean errezitatu izanarenak…–. Izan ere, gauzak ez daude guztiz argi: Kodamak esan arren testua 1978koa eta Nadine Stair delako batena zela –eta ingelesetik itzuli zela gaztelaniara–, ematen du, Ivan Almeida ikerlariaren arabera, testua 1953ko Reader’s Digest aldizkariaren zenbaki batean argitaratu zela eta Don Herold delako bati egotzi dakiokeela, oraindik lehenagokoa eta beste norbaitena izan daitekeela baztertzen ez badu ere; Sareak eskaintzen dituen “bertsioneatzeko” erraztasunekin, itzulpen formalagoak edo informalagoak egiteko aukerarekin etab., gainera, aldaeren efektua infinituraino biderkatu daiteke –etorkizuneko filologoei eremua dezente zabalduz, edizio kritikoetarako eta kritika genetikoaren ikerketa-aukeren ikuspegitik–. Izan ere, are ilunagoa litzateke “El remordimiento” poemaren kasua, Elena Poniatowskak Borgesi egotzi ziona behin, bere aurrean zegoela, eta Borgesek ukatu ez zuena, nahiz eta susmoak berdintsu dauden banatuta alde batera zein bestera. Borges, bere buruaren apokrifolari? Ez litzateke horren bitxia izango, bere ibilbidea ezagututa.\nBorges, jakina, ez da izan halako operazioen biktima bakarra: Gabriel García Márquez –“Trece líneas para vivir”, eta bere testamentu gisa aurkeztu zen “La marioneta”… – edo Pablo Neruda –“Muere lentamente”– izan dira beste batzuk; pentsatzen dut gehiago egongo direla. Auskalo zenbat irentsi ditugun benetakoak balira legez.\nEz dakit ze puntutaraino den mundu hispanikoaren ezaugarri bat, edo halakoak beste hizkuntzetan gertatzen diren orobat. Baina gu –sentitzen dut– mundu hispanikoaren zirkuluaren barruan gaude, Hego Euskal Herrian behintzat, eta, alde horretatik, halako kasu baten lehenengo agerpena izango litzateke Uriberen fake poem honena: nik dakidala halakorik ez zaio egotzi, aurretik, ez Bernardo Atxagari ezta Joseba Sarrionandiari ere –halakoetarako izen ebidenteenak irudituko litzaizkidakeenak, printzipioz–, ezta euskal letren unibertsoko beste inori ere –berriro diot, nik dakidala, ez bainuke, badaezpada, lepoa egingo: ohiko euskal adanismoaren arriskuez aspaldi ohartu nintzen, beraz, norbaitek aurrekariren baten berri balu, blog honen leihoak irekita izango lituzke, zer esanik ez…–. Eta historikoa dela deritzot, ze horrek esan nahiko luke Uribek nahikoa estatus garaia lortu duela egozte-operazio biral horietako baten subjektu pasibo izateko, hots, sinadura prestigiotsu baten atzean babestuz mezu jakin bat –kasu honetan urte berrirako desio onak– “literarioki” zabaldu nahi duen norbaiten –edo norbaitzuen– tresna izateko. Eta euskal gizartea –euskarazko gizartea– prest dagoela mota horretako mezu-kateen kontsumitzaile izateko, baita gure Uholde aurreko hizkuntza beneragarrian ere –hots, agian une historikoa da ez soilik euskal literaturarentzat, baizik eta baita euskararentzat ere: Poziktibity!!!–.\nBeste kontu bat litzateke aukeratutako formaren gaineko hausnarketa, euskal kasu –agian– bakan honetan ez dena poema “konbentzional” bat edo “prosa poetiko” bat izan, aipatu Borges eta enparauenean bezala, baizik eta –zer eta– bertso bat. Irudipena daukat horrek ere dezente esaten duela gure kulturaren egoeraz, eta gure balizko kultur kontsumoaren pautez eta patuez. Baina utz ditzadan horren ingurukoak beste une baterako, edo, hobeto, betirako isil nadin –performatiboki isildu ere: idatziz, ahotsaz eta gorputzaz–.\nBitartean, eta Uriberi egotzitako “Oharkabean badatoz…” horrena aurreneko kasua dela konfirmatuko balitz, soilik berrestea une historiko baten aurrean geundekeela, 2014ko efemeride literarioetan beste berri askok baino leku zabalagoa mereziko lukeena alajaina.\n[Addendum: sare sozialen elkarlanerako gaitasunari esker, gaiarekin harremanatuta egon daitezkeen aztarna gehiago iritsi zaizkit, adanismoarekin izan behar den zuhurtziarena berretsiz. Alde batetik, Xabier Mendigurenek aipatu du Luis Berrizbeitiaren kasua, zeinaren poema batzuk, Fermin Eguren ezizenaz sinatuak, Joseba Sarrionandiari egotzi baitzitzaizkion duela hiru bat hamarraldi; Berrizbeitiaren apokrifotasunerako eta pastixerako joera ezagututa, ez da harritzekoa, baina kasu hau –sare sozialen erabileraren garrantzia alde batera utzita– pixka bat ezberdina iruditzen zait, ze atribuzioa ezizen bat “desmaskaratzeko” xedearekin egingo zen –hanka sartu bazen ere–, ez huts egitez edo jakinaren gainean, Borgesen eta enparauenean bezala. Jorge Etxaguek, bestalde, Lauaxetari egotzitako gaztelaniazko “azken poemaren” auzia ekarri du gogora –Bernardo Atxagak Anaitasuna aldizkarian 1977an argitaratu zuen legez–, baina berez Ismael Cerna poeta guatemalarrarena litzatekeena. Hori, edonola ere, internet aro aurreko adibidea da, orobat. Bide bat zeinetatik gehiago zabaldu baita, bestalde, Ana Isabel Morales itzultzaileak gogorarazten didan bezala, eta gaztelaniaz kanpoko adibide bat gehitzearren, Bertolt Brechtenena balitz bezala berez Martin Niemöller artzain protestantearen “Naziak komunisten bila etorri zirenean…” olerki famatua, eta zeinaren zabalkuntzaren eta atribuzio ezberdinen historia benetan baita bihurria. Josu Goikok José Saramagori faltsuki –eta, gehitzen dut nik, dorpeki– egotzitako beste honen berri eman dit: “Definición de hijo“. Eta hari horietatik tiraka Facebookeko orrialde honetara iritsi naiz, benetako meatzea dena: Textos Apócrifos,Tomas Eloy Martínezen aipu esanguratsu –eta, espero dezagun, benetako– hau duena buru: “Tamala da margoen horren faltsifikatzaile onak egotea, eta literaturakoak ezin txarragoak izatea”.\nBide batez, Moralesek berak anekdota bat kontatzen du, oso argigarria dena, eta hemen planteatutako kasuaren historikotasuna finkatzeko primeran datorkidana, joera bat dagoela iradokiko bailuke: Christina Rossettiren poema bat euskaratu, eta lagun baten amaren hiletan irakurri zuen; gero, pertsona batek hala esan zion Moralesi poemari buruz: “Oso ederra; Kirmen Uriberena, esan didatenez…”. Edozein modutan ere, eskerrik asko lauroi, Xabier, Jorge, Ana Isabel eta Josu, testutxo hau aberasteagatik].\nPost hau Gauzatxoak atalera eta Borges,Poesia,Sare sozialak,Uribe laburpen hitzekin ibanzaldua-k bidalia da. Gogokoetara gehitzeko lotura iraunkorra.\n6 thoughts on “Gertakari historikoa euskal literaturan”\nAlberto Barandiaran on 3:34 pm 2015/01/07 said:\nNik ere jaso nuen mezu hori. Orain, zuk idatzitakoa irakurri ondoren, burura etorri zait Eduardo Gil Berak eta Pio Caro Barojak elkarrekin aspaldian burututako amarru literarioa. Ez dakit loturarik duen zuk planteatzen duzun haritik, baina hemen kontatu nuen: http://www.berria.eus/paperekoa/1549/035/001/2013-03-29/haizegua.htm\nIban Zaldua on 4:05 pm 2015/01/07 said:\nEskerrik asko, Alberto, zure ekarpenagatik.\nGogoan nuen zure artikulua, eta istorioa, ze ona. Baina hori gehiago dago, esango nuke, Garai de Monglave eta “Altabizkarko kantuaren” tradizio ossiandarrean, ezta? Hau pixka bat ezberdina dela esango nuke, beste azpimultzo batekoa: testu bat, amultsu bezain dotore-ustea edo autolaguntza kutsukoa, zeinari egiletza “garai” bat esleitzen baitzaio.\nHala ere, apokrifoen familia handiaren baitakoak guztiak. Ondo izan!\nPruden Gartzia on 4:35 pm 2015/01/07 said:\nDena den, ez zait garbi geratu zein den zure hausnarketaren xedea, testu-faltsafikazioak edo egile-mistifikazioak. Niri, egia esan, lehenak ez didate emozio handirik sortzen, baina bigarrenak bai, askoz ere alaiagoak begitantzen zaizkit.\nAdibidez, hona aurreko astean kasualitatez irakurri nuen mistifikazio-zerrenda (mistifikatu/mitifikatuen literatur-printzea du gaitzat, Oscar Wilde):\nMitoa gauza ederra da gehienetan. Edo, gutxienez, badira mito atsegin eta pozgarriak, adibidez Olentzero.\nMito atseginak sortzearen alde.\nIban Zaldua on 6:57 pm 2015/01/07 said:\nEskerrik asko, Pruden. Bueno, blog honetako “Gauzatxoak” ataleko sarrerek ez dute izaten helburu argi eta zehatz bat. Gertakari literarioen edo paraliterarioen inguruko burutazioak dira, gehienetan.\nNi ere mito atseginen alde, bestalde. Eta eskerrik asko The Guardian-eko estekagatik!\nGerardo Markuleta on 11:54 am 2015/01/09 said:\nZalantza ergel bat: galdetu al diozu ustezko egileari? (Maltzur izan nahi gabe, “Jainko txiki..”-ren testu batean edo bestean erabiltzen du molde hori.)\nibanzaldua on 6:31 pm 2015/01/09 said:\nBa, egia esan, ez zait bururatu ;-). Eta bai, arrazoi duzu. Are esango nuke “Jainko txiki eta jostari hura” baino lehenago ere molde hori erabili izan duela, “Zaharregia, txikiegia agian”-en, gutxienez (“Bar Puerto”-n ez dut uste, ez bere uztakoak behintzat, baina bai, memoriak huts egiten ez badit, jatorri herrikoikoak), kantagintza alorrean egin duen lana ahaztu gabe. Baina bere ildo nagusia ez dela esan nahi nuen, edonola ere.\n[Erantzunen bat gehiago egon da, eta argitaratuko nuke, baina, tamalez, ez ditu betetzen blog honen baldintzak, eta blog honetatik bidali zaion mezua ezin izan du jaso egileak, ipintzen zuen helbide elektronikoa faltsua zelako].


Luis Egurrola Arakistain izango da Markina-Xemeingo EAJ-ren alkategaia - Lea-Artibai eta Mutrikuko Hitza : Lea-Artibai eta Mutrikuko Hitza\nLuis Egurrola Arakistain izango da Markina-Xemeingo EAJ-ren alkategaia\nDatorren urteko maiatzean ospatuko diren udal hauteskundeetan Markina-Xemeingo alkatetza EAJrentzako berreskuratzeko erantzukizuna edukiko du Egurrolak, eta EAJren proiektuaren aurrean jartzeko ardura “pozarren” hartu duela dio. “Nire herrikideek aukeratua izateak ematen didan konpromisoarekin eta ilusioarekin egingo dut”. Halaber, eginkizun horretarako “unerik egokienean” aurkitzen dela gaineratu du. “Gogotsu eta indartsu sentitzen naiz aurkeztu zaidan erronka honi aurre egin ahal izateko. Niretzat garrantzitsuena da markina-xemeindarrek ikus dezatela prest nagoela gure udalerriaren garapenerako ezinbesteko egiten zaizkigun proiektuak biziberritzeko eta burutzeko”.\nAzken bi agintaldietan oposizioan egon da EAJ Markina-Xemeinen. “Zenbakiak direla eta, ez zaigu gauza asko egiteko aukerarik eman, baina gure helburu nagusia da egoera hau aldatzea”, gaineratu du. Lana eta borondatea ez zaiela faltako esan du. “Ahal dugun guztia egingo dugu herrikideengan ilusioa pizteko eta hiritargo osoa bateratzeko proiektuak aurkezteko”.\nLuis Egurrola Arakistain. Argazkia: BBB\nEgurrolak 46 urte ditu eta ezkonduta dago. Enpresa zientzietan lizentziatu zen Euskal Herriko Unibertsitatean, euskalduna da, ingelesez oso ondo moldatzen da eta frantsesa ulertzen du. Azken hogei urteotan finantza sektorean jardun izan du. Halaber, oso presente dago Markina-Xemeingo bizitza kulturalean. Herriko musika bandako kidea izan zen eta zesta-puntako jokalari amateurra izan zen 27 urte bete zituen arte. Horrez gain, Abarka antzerki taldeko kidea da eta Izarbidean sentsibilitate fisiko zein zeintsoriala duten pertsonen elkarteko presidentea eta Markina-Xemeingo EAJren Uri Buru Batzarreko lehendakaria da.\nBere herria bihotzez maite duela dio. “Leku guztiak dira bereziak, ederrak eta bakarrak, baina bat aukeratu behar badut, Markina-Xemeingo Zelaia esango nuke, guk Praue izenez ezagutzen duguna. Udalerri erdian daukagun gunea da, belaunaldi guztietako herritarrak elkartzen dira bertan. Herri honen esentzia da, bertan jolas gaitezke, besteei entzun, lagunekin egon, edozein aktibitatetan parte hartu… Jaietan herritarren erdiak batzen gara bertan egiten dugun anaitasun bazkarian. Ez dago parekorik”.


Hasiera › Agenda 21\nEskolako Agenda 21 ikastetxearen iraunkortasunerako eta kalitaterako hezkuntza programa bat da. Hezkuntza komunitatearen partaidetzen oinarritzen da eta udalerriko garapen iraunkorrean parte hartu eta laguntzen du. Gure ikastetxeak hainbat urte darama programa honen barnean. Urtero eskualdeko beste ikastetxeekin aukeratutako gai bat lantzen dugu ikasleekin (hondakinak, energia, biodibertsitatea, soinua/zarata, uhina elektromagnetikoak,..) eta irakasleok horren inguruan curriculumaren berrikusketa egiten dugu. Herriko eta ikastetxeko diagnostikoa egiten dugu eta horren ondorioz ekintza plan bat bultzatzen dugu. Beti ere, lankidetza eta partaidetza helburu ditugularik, garapen iraunkorra guztion erantzukizuna delako.\n2010-2011 ikasturtean “Eskola Jasangarriaren” ziurtagiria jaso genuen eta 2013-2014 ikasturtean Eusko jaurlaritzako teknikoek Ikastetxea berriz ebaluatu ondoren, 2. aldiz jaso dugu “Eskola Jasangarriaren” ziurtagiria. Honen lekuko, Ikastetxearen sarreran jarrita dugun bandera. Era honetara, Iraes21 “Iraunkortasunerako Eskola” errekonozitutako Euskadiko ikastetxeen sarearen partaide izaten jarraitzen dugu.


Euskadik zuzendutako proiektu europar batek xedetzat du “Big data” aplikatzea industrian - SPRI\nInnovalia Taldeak koordinatuko duen ekimen horretan, Boost 4.0, Europako berrogeita hamar enpresa eta unibertsitatek parte hartzen dute\nEuropako Batzordeak hainbat urte daramatza estrategia bat prestatzen gizartea eta industrializazioa digitalizatzeko. Lan horri esker argi ikusi du datuen analitika eta kudeaketaren arloa lideratu beharra dagoela. Ildo horren barruan kokatzen dira Europari “big data” edo “smart data” arloen ekosistema propio bat emateko zuzentarau eta proiektu guztiak.\nTestuinguru horretan, Innovalia euskal taldeak, bere menpeko Carsa aholkularitzaren bitartez, Boost 4.0 (Big Data For Factories) ekimen europarra zuzenduko du, zeinaren helburua baita datuen analitika aplikatzea industrian. Kontinente zaharreko berrogeita hamar bat konpainiak eta unibertsitatek parte hartzen dute programa horretan, besteak beste, hauek: IBM, Volvo, Siemens, Gestamp, Philips, Whirpool, Volkswagen, Telefónica eta Vista Alegre.\nBoost 4.0 programaren bidez, Europako industriak azkarrago bereganatuko ditu “big data” eta datuen analitikako konponbide aurreratuak, horretarako erabiliko dituelarik Fiware teknologian oinarritutako estandar eta API ireki fidagarri eta babestuak. Jesús de la Mazak, Innovalia Taldeko presidenteak, esan duenez: “Parte-hartzaile bakoitzak “big data”ren erabilpenari buruzko esperientzia desberdinak garatu eta lantegi propioetan probatuko ditu. Helburu nagusia da aldez aurretik identifikatutako komunikazio eta enkriptazio estandarrak eta protokoloak zabaltzea, eta hortik abiatuta, proben emaitzak sustatzea pilotuak martxan jarriz”.\nInnovalia euskal enpresak lideratutako ekimen europar horrek jomugatzat du datuen analitika erabiltzea fabrikazio prozesuetan. Nahiz eta pilotu asko automozioaren sektoreko konpainietan garatuko diren, Boost 4.0 ekimena fabrikazioaren mundura zuzenduta dago, sektorea gorabehera.\nBoost 4.0 ekimenak, Europako enpresa industrial handienen arteko lankidetza ahalbidetzen duenak, 20 milioi euroko finantzaketa dauka (horietatik 6 zuzenean Batzordeak berak jarritakoak eta gainerakoak konpainia parte-hartzaileek) eta 36 hilabeteko iraupena izango du. Espero da proiektu honek 100 milioi euroko inpaktua izango duela, baina zifrez harago, “Batzordea sinetsirik dago ekimen honen baitan garatzen diren proiektuek trakzio-lana egingo dutela Europako industrientzat” azpimarratu du Jesús de la Mazak.\nInnovalia Taldeak Europako hamar proiektutan parte hartu du 2017an, euren artean Boost 4.0 delakoa. “Big data”ren arloko Europako beste proiektu bat koordinatuko da Euskaditik, zehazki, Deustuko Unibertsitatetik: European Data Incubator (EDI). Partzuergo bat da Europako hamar herrialdetako 20 erakundez osaturik dagoena, eta helburutzat du “big data” erabiltzeko estrategiak garatu nahi dituzten enpresa eta “startup” askok izan ohi dituzten oztopoak gainditzen laguntzea.


Aretan berrogei bat kalabaza - Errilur\nErrilur > Reflexiones agroecológicas > Aretan berrogei bat kalabaza\npor Errilur | Dic 18, 2020 | Reflexiones agroecológicas | 0 Comentarios\nAretako eskolakoak Oleta baserrian 2\nAretako eskolakoak Oleta baserrian 3\nAretako eskolakoak Oleta baserrian 4\nAretako eskolakoak Oleta baserrian 5\nAretako eskolakoak Oleta baserrian 6\nAretako eskolakoak Oleta baserrian 7\nAretako eskolakoak Oleta baserrian 8\nAretako eskolakoak Oleta baserrian 9\nKultura gizakion balorerik garrantzitsuenetako bat da, harremanen oinarria dela esan genezake, baina batzuetan ahaztu egiten zaigu kultura guztien oinarrian agri-kultura ere dagoela.\nBaserrietan oraindik ikas daitezkeen harremanetarako ezinbestekoa diren hainbat gauza daude, batetik natura eta gizakion arteko harremana orekatua dela, bestetik, gure osasunaren oinarria elikaduran dagoela.\nOleta baserrian natura, abere, elikadura, osasuna, iraunkortasuna, eta ingurumenari buruz era praktiko baten ikasteko aukera eskaini nahi izan genien Areta eskolako ikasle eta lagunei.\nGure gonbidatuak etorri behar zuten azaroko egun fresko eta eguzkitsu hartan goiz-goizetik entzuten ziren txorien kantak, txakurren mugimenduren bat eta gure astoa, Pantxo, belarretik emandako pausoren bat akaso, ezer gehiagorik ez. Handik gutxira algarak gero eta argiagoak ziren, Aretarrak baserritik gertu zeuden, eta urduritu ginen bertan geunden izaki eta gizaki guztiok. Egun berezia zen Oleta baserrian.\nGaur egun jasaten ari garen osasun larrialdi egoera exijitzen digun lehenego azalpenak emateko, talde txikitan banatu eta ekintza ezberdinak egitera abiatu ginen.\nBatzuk ikusi ez zuten ingurumenean egoteko aukeraz gozatu zuten, haietako beste askok inoiz jango ez zuten barazkia landatu ondoren, harrituta geratu ziren etxera eramateko hanbesteko denbora itxaron beharko zutela jakin zutenean, eta orokorrean guztiak baserriko txitekin maiteminduta joan ziren.\nBaserrriko inguruan dagoen basoa erakuzteaz gain, zuhaitz anitzen beharraz aritu, agroekologiaren prozesu ezberdinak ikasi, abere eta elikagaien gainean denboren garrantzia eta klimaren ondoriak aztertu, birziklapena eta berrerabilpenaz hainbat zalantza argitu, eta azkenik, bertoko elikagaiak kontsumitzea baserriaren iraunkortasunerako duen garrantzia azaldu genuen.\nHarrigarria da haurrak natura ulertu eta onartzeko duten gaitasuna, errespetatzen dituzte basoaren arauak heldu batek ezer gutxi esan barik, landatutako barazkien eremuak zaindu eta elkarlan-giza-kate-babesle bihurtzen dira nahigabe. Jakin badakite izaki bizidunez inguratuta gaudela eta gizakiok ama lurraren babesle (izan behar) garela.\nGoiza bukatu orduko oroitzapen goxoa eraman zezatela ziurtatzeko, eskolara bi zuhaizka eramateaz gain ikasle bakoitzarentzat kalabaza hazi-bonba bana eraman zuten. Gehienok bota nahi izan ez zutena! (hau jabego pribatua eta publikoaren beste azterketa baterako emango digu)\nUrduri hasi ginen eguna zapore ezinhobeaz amaitu genuela harro esan dezakegu, eta…hala bazan ala ez bazan Areta herri txikian berrogei bat kalabaza agertuko dira hurrengo hilabeteetan!\n*Horrelako ekintzak auzokideei esker martxan jartzen direla ez genuke ahaztuta utzi nahi, izan ere Administrazioa kultura eta ohituren zaintza gutxi batzuen esku uzten ari den garai honetan, gero eta zailago jartzen digu herri ekimenak aurrera ateratzea.\nBerme guztiekin inoiz baino gertuago sentitu nahi zaituztegu, auzolanean, elkarlanean, zaintzan.


[IRITZIA] Arimen lapurrak - Aiaraldea - Aiaraldea.eus\n[IRITZIA] Arimen lapurrak\nMikel Ayllon 2017-06-25 09:10\nBi mundu daude: turistak ikusten duen hori, eta mundua. Ez ditzagun geure buruak engaina. Turismoa ekintza indibidualista bat da, eta zerikusi gutxi du bisitatzen dugun lekuarekin. Ez dugu turismoa egiten inongo kulturarik ezagutzeko, erabat ezinezkoa baita hori; eta okerragoa dena, beste kulturak are gehiago zartatzen ditugu, guretzako espektakulu bihurtzen ditugulako, kontsumogai, folklore huts, souvenir.\nGainera, turismo-eredu honen ondorioz, gero eta zailagoa da jakitea non lur hartu duen gure hegazkinak, zer kaletan gauden edo zer jenderi ari gatzaizkion argazkiak ateratzen (eta arima lapurtzen). Herrialdearen sarreran zegoen kartelari ondo begiratu ez badiogu, laster egongo gara jakin ezinda gure oinek zapaltzen duten lurra Thailandia den edo Disneylandia.\nEta gure etxea ez da salbuespena. Turismoak zoo bihurtzen ditu herriak, eta animalia kaiolatuak tokiko biztanleak. Nik ez nuke halakorik nahi guretzat. Ez nuke egon nahi hirugarren sektoreko langile prekario gehiago dituen dekoratu batean, ez nuke bizi nahi turistei irri eginarazteko, ez nuke hil nahi gobernuek ahaztutako auzo periferiko batean su hartu duen etxe batean. Ez nuke, finean, hormigoizko eta titaniozko erakusleiho batean tximino bat izan nahi. Orain, hartu trena eta segi Bilbora. Ni ikaratuta nago. Oso.


Aro berrian ote? – Heterodoxia\njoseba felix tobar-arbulu | 2009-02-23\nOraintsu arte ezagutu den finantza-sistemak porrot egin du. Argiago ezin. Badirudi aro berri baten atarian gaudela. Sistema zaharrean ez dugu sinesten. ‘Konfiantza’ osoa galdu da. Nolakoa izan daiteke finantza-sistema berria? Keynes-en ekarpenak izango ote dira gure salbatzaileak? Zer da 1930eko hamarkadatik berria dena? Aproposa al da gure egunotan aspaldiko terapia, terapia baldin bazen Keynes-en ekarpena?\nGauden egoeraz jabetzeko, zorrez erabat zamatutako gaurko ekonomia nolakoa den, nola funtzionatzen duen jabetu behar gara. Hona hemen iritzi batzuk:\n(1) C. Wood-ek, Suedian 1990eko hamarkadaren hasieran gertatu zenari buruzko zenbait ideia plazaratu ditu gobernuak ez uzteko bankuek porrot egin dezaten.\nSuedian bankuak nazionalizatuak izan ziren, aktiboak merkatu preziotan jarri ondoren. (AEBetan eta Britainia Handian ez dute aktiboekin horrelako erabaki hartu: jadanik existitzen den sektore pribatuen zorrari sektore publikoaren zorra gehitu zaio; ondorioz, erremedioak ez du funtzionatu.)\n(2) P. Boone eta S. Johnson ere nazionalizazioaren alde azaldu dira, banku-sistema birkapitalizatzeko.\n(3) E. Brown-ek idazten duenez, krisia ez dagokio likideziari, solbentziari baizik.\n(4) M. Hudson-en ustez, bankuei jadanik egindako opariek, alegia, ‘aberatsentzako sozialismo’ berriak, AEBetan oligarkia berri bat sortuko dute, lan-indarrean eta industrian zergak handituko diren bitartean. Haren ustez, irtenbidea ez datza are zor handiagotan murgiltzean, finantza-lobbystei, bankariei eta horrelakoei opariak emanez, ekonomia ‘erreala’ oso zorpetuta utziz.\nKreditua da giltza. Dirua da kontua. Zeinek luzatzen du kreditua? Zein solbentziarekin? Banku pribatuak dira nagusi ala gobernuak kontrolatu behar ditu, nolabait, kredituen luzapenak? Eztabaida mahai gainean dago, zoritxarrez ez gure txoko honetan.\nArriskuaz ere hitz egin behar da, baita zabor-kredituaz ere. Eta horrekin batera, banku zentralaz eta Altxor Publikoaz. Zein ote da nagusi bien artean? Zergatik eta zertarako?\nInbertsioaz ere eztabaidatu behar da. Inbertitu behar al dira kredituak jadanik existitzen diren aktiboetan, aktibo horren prezioak puztearren, oraintsu arte egin den moduan? Ala inbertsioa industriara, azpiegituretara eta zerbitzu sozialetara bideratu behar da? Zeinek bideratu ahalko ditu inbertsio ukigarrietarako kreditu berriak? Bankuek? Ala gobernuak parte hartu behar du prozesu horretan?\nDenboraz ere mintzatu behar da. Ariko ote gara epe laburreko kredituaz ala epe ertain eta luzeko kredituaz? Jakina denez, espekulazioa oso epe laburrekoa da. (Ez digu balio ezertarako ere Tobin-en zergak: zerga hori, onenean, adabakia besterik ez da). Epe laburreko tiraniatik askatu beharra dago.\nEta kapital irabaziaz ere luze hitz egin behar da, eta horrekin batera industria-mozkinaz. (Bigarrena lan-indarrekin adostutako akordio estrategiko baten emaitza da; lehena, inolako lanik gabe irabazitako ‘mozkin’ berezia da.) Batez ere kapital irabaziak dira zergatu behar direnak, zorrozki gainera. Baita monopolioen irabaziak eta lurretatiko errentak ere. Zergak progresiboak izan behar dira, kapital industriala eta lan-indarraren soldatak babestuz.\nGobernuaren aurkako filosofiak merkatuak desarautzea ahalbidetu du nonahi. Finantza-inbertsiogileen helburua epe laburrekoa izanik, finantza-sektoreak gobernua ordeztu du, plangintzagile ekonomiko gisa. Rol hori kreditu-sormenaz daukan monopoliotik heldu zaio, kreditu-sormena baliabide-esleitzerako giltza baita.\nBanku-kreditua libre sortzen da. Gobernuak gauza bera egin lezake. Zein da erremedioa gaurko depresio ekonomikorako?\nIrtenbidea soilik zor askoz gutxiagoko ekonomia mota berri batean egon daiteke. Kontua hauxe da: nola igaro erabat zorpeturik dauden gaur egungo ekonomietatik zorrik gabeko ekonomia mota batera? Azken finean, nola sor daiteke zorrik gabeko ekonomia mota bat? Hori da eztabaida, eta ez aspaldiko ‘erremedioak’ martxan jarri nahi izatea.\nXXI. mendean bizi gara, eta arazo berriek irtenbide berriak behar dituzte: zorrik gabeko versus zorpetutako ekonomia. Horixe da oraingo finantza-gerlan erabakiko dena.\nGerla horretan, hona hemen puntu garrantzitsu bat: finantza-arazo modura, zorra ez da kitatuko harik eta zerga-sistema berregituratzeko arazo fiskala konpondu arte, zeren zorraren arazoa ezin baita konpondu zor handiago baten bidez.\n Ikus Insight: Swedish model for western banks, http://www.ft.com/cms/s/0/4f777b38-e642-11dd-8e4f-0000779fd2ac.html.\n Ikus To save the banks we must stand up to the bankers, http://www.ft.com/cms/s/0/7f76fb22-ebb7-11dd-8838-0000779fd2ac.html.\n Ikus Credit where credit is due:\nthe direct way to fix the credit crisis, http://www.webofdebt.com/articles/creditcrunch.php.\n Ikus It won’t save the economy; it may make the crisis worse, http://www.counterpunch.org/hudson01302009.html.


Otxoa de Olzaren erreskatea, zinema aretoetara | Kultura | Berria\nOtxoa de Olzaren erreskatea, zinema aretoetara\nMendizalea Annapurnako tontorretik gertu hil zen, 2008an, ondoeza izan ondoren. Igandean estreinatuko dute 'Pura vida', Donostiako Zinemaldian. Artxiboko irudiak eta testigantzak erabili dituzte pelikula osatzeko; ez dago fikziorik.\n2012ko irailak 18\nIñaki Otxoa de Olzaren Annapurnako erreskatea kontatzen duen filma egin dute Arena Comunicacion eta Txalap.art ekoiztetxeek: Pura vida. Igandean izango da estreinaldia, Donostiako Zinemaldian, Zinemira atalean. Irailaren 27an Iruñean emango dute.\nArtxiboko irudiak eta testigantzak erabili dituzte pelikula osatzeko. Ez dago fikziorik, eta errekastea ez dute irudikatu. "Ez da mendiari buruzko filma bakarrik. Elkartasunari, laguntasunari eta modu intentso batean bizitzeko aukera bati buruzkoa ere bada", esan du Pablo Iraburu lanaren egileetako batek —Migueltxo Molina da bestea—.\nOtxoa de Olza (Iruñea, 1967) 2008ko maiatzaren 23an hil zen, Annapurnan. Tontorrera iristeko ehun metro geratzen zitzaizkionean, ondoeza izan zuen. Errumaniako mendizale baten zaintzapean egon zen laugarren kanpamentuan (7.400 metrora), erreskate taldea noiz iritsiko. Azkenik, bost egun konorterik gabe egon ondoren, hil egin zen. Bere gorpua Annapurnan bertan uztea izan zen haren azkeneko nahia.\nFilmak etekinak emango balitu, mendizaleak Himalayako umeen pobreziari aurre egiteko sortutako fundazioarentzat lirateke sosak.\nMunduko hamalau zortzimilakoetatik hamabi igo zituen Otxoa de Olzak. Annapurna eta Kangchenjunga baino ez zitzaizkion falta. Eskaladako eta alpinismoko irakaslea eta mendi gidaria zen.


Ikastetxeak epemuga zehaztu gabe itxi ditu Eusko Jaurlaritzak - Urola Kostako Hitza : Urola Kostako Hitza\nErrezilgo eskolaren ataria.\nArabako, Bizkaiko eta Gipuzkoako ikastetxe guztiak epemuga zehaztu gabe itxi ditu Eusko Jaurlaritzak. Hezkuntza Sailak gaur, asteartea, eman du erabaki horren berri ohar bidez. Joan zen astean, erakundeak hamalau egunerako utzi zituen bertan behera aurrez aurreko eskolak, baina itxialdia luzatzea erabaki du, “beste abisu bat eman arte”. Horrenbestez, ikusteko dago noiz itzuliko diren ikastetxeak ohiko jardunera.\nHezkuntza Sailak jakinarazi duenez, gertaeren bilakaera eta agintariek hartutako neurriak ikusita hartu du itxialdiaren epea luzatzeko epea. Gainera, orain arte indarrean diren neurriekin jarraituko dutela adierazi du Cristina Uriarte Hezkuntza sailburuak: “Ikastetxeei adierazitako gidalerroek indarrean jarraitzen dutela egiaztatzen dugu, bai irakaskuntza jardueraren garapenari dagokionez, bai ikasleei eman beharreko arretari eta familiei eskaini beharrko komunikazioari dagokionez”. Hark osasun agintarien gomendioak “zorrotz” betetzearen garrantziaz ohartarazi du, “jardueren normaltasunari ahalik eta lasterren berrekin ahal izateko”.


Rhode Island Basque Club-aren 2011ko Txitxiburduntzi-ra bildutakoen argazkia (RIEE argazkia)\nEuskal Herrian ohi dena baino beranduago, baina Rhode Island-eko Euskal Etxeko lagun talde bat Txitxiburduntzi festa ospatzeko bildu zen joan den maiatzean AEBetako Ekialde Kostan. Rhode Island-eko Euskal Etxea NABOk kide gisa onartu duen azkeneko euskal elkartea da, federazioak otsailean Salt Lake Cityn egin bileran onartua. Bere bazkideetako asko pilotarekin zerikusia izanak dira, Rhode Island eta ondoko Connecticutek jaialai kantxa profesionalak izan baitzituzten. Elkartea 2003an sortu zen, eta geroago, 2010ean etekin asmorik gabeko erakunde gisa legeztatu. Bertako lehendakari Roberto Guerenabarrenarekin mintzatu da EuskalKultura.com.\nProvidence, AEB. Estatu Batuetako estaturik txikiena da Rhode Island, baina bertan eta ondoko Connecticut-en, New York ondoan, euskal pilotari multzo batek eta euren familiek bizileku topatu zuten, jaialaia oraindik ere gailurrean zegoenean Estatu Batuetan, bertan egon ziren jaialai kantxetan. Jaialaia joan zen eta pilotarietako asko itzuli ziren Euskal Herrira, baina beste batzuk hemen gelditu ziren. Horiek eta beste euskal lagun batzuek, biltzen hasita, 2003an elkarte formala eratu eta geroago, 2010ean, legearen aurrean irabazki asmorik gabeko elkarte gisa antolatu dira, izan ere segida hobea eman ahal izateko eurentzat eta euren seme-alabentzat gorde nahi duten euskalduntasunari.\nHoni guztiari buruz asko daki Roberto Guerenabarrena elkarteko lehendakariak. Euskal ohiturak gordetze horretan, ospatu berria dute, joan den maiatzean, Txitxiburduntzi festa, Euskal Herriko leku batzuetan Inauteri garaian Garizuma eta Hausterre egunaren aurretik segitzen den ohitura bat, zerriaren hilketari lotua eta zerriaren mozkinak janez egiten den elkarretaratzea.\nRiki Lasaren etxean egin da. IJAPAko lehendakari gisa ezagun egin zenak urte askotan antolatu izan ditu elkarretaratzeak bere etxean eta aurtengoan Txitxiburduntziarekin bildurik, aitzeki ezin hobea izan da lagunak etxera bildu eta txorizo eta saltxitxak, zerria eta zerrikiak alegia, erre eta elkarrekin dastatzeko. Rhode Island eta Connecticutetik inguratu dira jendeak bestarako. Bileran zehar herri kirol batzuk ere praktikatu dira, hala nola aizkora eta Txingaerutea. Deialdia ez zen, beraz, zuzenean Euskal Etxeak egina, baina euskal etxekoak partaide ziren eta, hain zuzen, bertaratutako gehienak EEko bazkide ziren.\nRhode Island Basque Club delakoak 62 kide dauzka gaur egun, baina abuztuaren 28an egin behar duen urteroko biltzarrerako 100 lagunetara iristeko erronka ezarri dio bere buruari. Elkartea, bestalde, lanean ari da paperak prestatzen Eusko Jaurlaritzak ofizialki harrera eman diezaion euskal etxe gisa, NABOri dagokionez joan den otsailetik NABOko kide baita. Oraingoz interneten badute presentzia, euren webgunea medio, eta Facebook-en ere badaude.\nFrontoi bat Pazifikoko palmera artean: Kaledonia Berriko euskaldunek 'Feria des Furieux' jaia antolatu dute\nNABOk kide bezala onartu du azken bilkuran Rhode Island Basque Club elkartea: Ongi etorri!\nMiami Herald egunkariak Floridako jai alaiaren, estatuko sinbolo izan zenaren gainbehera biltzen du artikulu batean


Fundación Estadio - Hondakinen kudeaketa\nDuela zenbait hilez geroztik, Estadiora zatozen bakoitzean ikusiko zenuen edukiontzi horiak daudela, argazkikoa bezalakoak; halakoak ipini ditugu, lagundu diezaguzun Estadion sortzen ditugun plastikozko ontziak, potoak eta latak eta abar bereizten. Udan gehiago ipiniko ditugu. Kalekoek etxeko hondakinekin duten eginkizun bera dute Estadiokoek ere, hau da: erabili eta botatzeko ontziak hasieratik bereiztea, birziklatuak izateko.\nBotatzen dugun gauza asko eta asko berriro erabili ahal da; bete berriro urarekin zeure botilatxoa edo gelarekin zeure potoa, baina Estadion zaudela ontzirik edo bilgarririk —plastikozko botilak, freskagarri-latak, gel zein xanpuaren plastikozko potoak, zuku-ontziak, patata zein snack poltsak, opil industrialen plastikozko poltsak, paper zilarra nahiz plastikozko poltsak— bota behar baduzu, egizu edukiontzi horietan, eta gainerakoaz geu arduratuko gara.\nBerdin egiten ari gara paper eta kartoiekin, beirarekin., pilekin eta sortzen ditugun beste hondakinekin. Beste urrats bat da, garapen jasangarriarekin dugun konpromisoaren barruan, irakaskuntzako eta 25 m-ko igerilekuak berotzeko eguzki-planta instalatzea izan zen bezala, edo gas naturalezko kogeneraziokoa instalatzea, izen ere horrek gure elektrizitate-beharraren zati handi bat sortzen du eta ihes-gasen beroa baliatzen du ur beroa sorrarazteko.\nNeurri horiekin murriztu ditugu bai gure energia-kontsumoa—eta dagokion faktura— eta bai gure CO2 , NO2 eta SO2 emisioak, energia-iturri berriztagarri bat erabiliz. Eta, batzuetan behar duguna baino gehiago erabiltzen dugunez, ez dugu aukera hau baliatu gabe utzi, zeuri esateko lagundu diezaguzula gure ur-kontsumoa murrizten. Mesedez, aprobetxatu azken tantaraino!


Logo (programazio-lengoaia) - Wikipedia, entziklopedia askea.\nLogo konputagailuen programazio-lengoaia da, normalean haurrei programazio-lengoaiak irakasteko erabilia. 1968an sortu zuen Seymour Papertek. Ezaugarri nagusietako bat dortoka-grafikoak dira. Dortokaren mugimenduak pantailaren ezkerretara, eskuinetara edo aurrera bideratuz, programatzaileek marrazki errazak egin ditzakete, eta behin marrazketaren ingurunea menderatzen dutenean, lengoaiaren ezaugarri korapilatsuagoak ezagutzen hasten dira; ezaugarri horiek LISP programazio-lengoaian oinarrituta daude, batez ere. Logo heziketarako lengoaiatzat hartzen da, nahiz eta enpresa batzuk saiatu izan diren programazioetako profesionalek ere gehiago erabil dezaten.\nWally Feurzeig (en) , Seymour Papert (en) eta Cynthia Solomon (en)\nSeymour Papert (en) , Idit Harel Caperton (en) eta Cynthia Solomon (en)\nDortoka-grafikoarekin egindako marrazkia\nMultimedia: Logo (programming language)\nAzken aldaketa 24 otsaila 2020(e)an, 12:27(e)tan\nOrriaren azken aldaketa: 24 otsaila 2020, 12:27.


Kultura sailburua Goienan izan da - Arrasate - Goiena.eus\nKultura sailburua Goienan izan da\nAmaia Txintxurreta 2017-05-31 16:29\nEuskarazko tokiko hedabideen lana gertutik ezagutzen izan da Kultura sailburu Bingen Zupiria, Goiena bisitatzen. Kultura sailburuaz gain, Hizkuntza Politikarako sailburu orde Miren Dobaran eta Euskara Sustatzeko zuzendari Esti Alkorta ere izan dira Goienan.\nEusko Jaurlaritzako Zupiriak, Dobaranek eta Alkortak zain zituzten Goiena Komunikazio taldeko zuzendari nagusi Iban Arantzabal, Tokikom euskarazko toki hedabideen bateraguneko zuzendari Alaitz Artolazabal, eta presidente Jone Guenetxea.\nGoienaren eraikina bisitatu eta bertan egiten den lana gertutik ezagutzeko aukera izan dute Eusko Jaurlaritzako hiru ordezkariek. Hala ere, Zupiriak adierazi du aspalditik ezagutzen duela Goiena eta Arantzabalek azaldu du garrantzitsua dela agintariek eta hedabideek norabide berean lan egitea.\nGoienara egindako bisitan tokiko hedabideen arazoak edota estrategiak zeintzuk diren ere azaldu dizkiete ordezkari politikoei.\nEuskarazko tokiko hedabideen, Goienaren eta Eusko Jaurlaritzaren arteko elkarlanerako asmoak berretsi egin dituzte bisitan.


Basoko Eztia (Eusko Label|0,5 Kg) - Aikur erle museoa\nAikur erle museoa\nErlezaintza eta gure produktuak\n(ekologikoa / 1 kg)\n1 × 12,50€\nBatura partziala: 12,50€\nIkusi Saskia Ordaindu\nBasoko Eztia (Eusko Label|0,5 Kg)\n(ekologikoa / 1 kg) Saskira gehitu da.\nSKU: eztia eko 1\n(Eusko Label|0,5 Kg)\nHasiera / Eztiak / Basoko Eztia (Eusko Label|0,5 Kg)\nBasoko Eztia (Eusko Label|0,5 Kg) quantity\nEztia, erleek sortzen duten elikagai gozo bat da. Erleak, loreetako nektarra edo landareetako mielatoak xurgatu ondoren digeritu egingo ditu eta hezetasun egokia lortzen duenean sortzen da eztia.\nEztia ateratzeko moduan dagoenean, erlauntzatik jaso eta zentrifugazio bidez erauzi egiten dugu. Ezti batzuk zuzenean poteetan sartzen ditugu (likidoak) , inolako produkturik gehitu gabe eta batere berotu gabe. Azkar kristalizatuko diren eztiak berriz krematu egingo ditugu. Eztiak, bere prozesu naturalean kristalizatzeko joera du eta fenomeno naturala da.\nEzti kristalizatuak ez du inolaz ere kalitaterik galtzen baina sarritan erabilera zailtzen du, potean eztia oso gogorra gelditzen delako eta jateko garaian sortu diren kristalak ez direlako atseginak. Zailtasun honi aurre egiteko, eztia hotzean xehetzen dugu eta kristal handiak txiki bihurtu, ezti kremosoa lortuz.\nErleek bisitatu duten loraldiaren arabera, eztiak kolore, zapore eta portaera ezberdinak izango ditu. Normalean udaberriko eztiek kolore argiagoa eta zapore xuabeagoa izango dute(akazia, erromeroa,…) eta uda-udazkeneko eztiek berriz kolore ilunagoak eta zapore fuerteagoak(mielatoak, txilarra,…).\nBASOKO EZTIA (Eusko Label | 0,5 Kg): Araban ekoizitako eztia, krema egina, kolore ilunekoa eta zapore fuertea duena.\n(Eusko Label / 0,5kg)\n(Eusko Label / 1kg) (Kopia)\nTxilardun basoko eztia\n(ekologikoa / 0,5kg)


Tea Matcha Slim erosi Algecirasen\nTea Matcha Slim Algecirasen\nNola erosi Matcha Slim tea 49 € tan\nMatcha Slim lor dezakezu herrialdean - Espainian, Algecirasenera bidalita soilik fabrikatzailearen webgune ofizialean. Produktu bat erosi nahi baduzu, joan gunera, idatzi zure izena eta telefono zenbakia. Zuzendariak deitu eta eskaeraren xehetasunak argituko dizkizu entrega azkarra egiteko. Ordaindu posta bidez edo mezularitza postaz edo mezulari bidez.\nZure hirirako% 50eko deskontua dago. Izan pisua galtzeko produktu bat prezio murriztuan erosteko denbora.\nNola erosi Algecirasen Matcha Slim\nNola eskuratu Matcha Slim Algecirasen tea 49 € tan\nLehenik eta behin, bete zure datuak eskaera orrian, ondoren:\nAukeratu enpresa aholkulari baten entrega modua.\nZure eskaera! Bidalketa posta bidez edo mezularitza 1-3 egunetan Algecirasen.\nPaketea posta eskuetan edo mezularitzatik eskuetan jaso ondoren eta entrega ondoren bakarrik ordaindu daiteke. Mezularitza zure helbidera bidaltzeko kostua kokatuta zauden beste hirietakoa izan daiteke.\nStock! Egin eskaera gaur eta lortu% 50eko beherapena. Zure hiriarentzako eskaintza ere badago - Algeciras (Espainia).\nMatcha Slim Murtzian Matcha Slim Reusen\nMatcha Slim Donostian Matcha Slim Santa Cruz de La Palman\nMatcha Slim Santanderren Matcha Slim Santiago De Compostelan\nMatcha Slim Vigon\nGaldu pisua 3 urratsetan. Nola moldatu Urte Berrirako hilabetean\nGaldu pisua 3 urratsetan, dietarik gabe. Pisua galtzeko neurriak: jaten hasi, loa normalizatu, ariketa gehiago egin.\nEskatzeko Matcha Slim Algecirasen % 50 bakoitza


Joxan Artze hil da, euskal poesiaren berritzaile eta Ez Dok Amairuko kidea | Orreaga Fundazioa\nInicio/Hasiera > Noticias / Berriak > Joxan Artze hil da, euskal…\n12/01/2018 Noticias / Berriak\nIdazle eta letragile lanaz gain, nabarmentzekoa da txalaparta musika instrumentu gisa birsortzeko egindako saioa, Jesus anaiarekin batera. Beheko bideoan ikus daitezke biak txalaparta jotzen\nwww.argia.eus / 2018ko urtarrilaren 12a\nEn 1966 fundó el grupo cultural Ez Dok Amairu junto a Mikel Laboa, Xabier Lete, Benito Lertxundi y Lourdes Iriondo, y creó los novedosos espectáculos multidisciplinares “Baga, Biga, Higa” e “Ikimilikiliklip”. Precisamente, Laboa puso música a algunos de los poemas de Artze, como es el caso de “Txoria txori” y “Gure bazterrak”.\nArtze publicó diez libros (los dobles «Laino guztien azpitik» y «Eta sasi guztien gainetik» y «Bizitzaren atea dukegu heriotza» y «Heriotzaren ataria dugu bizitza» en 1973 y 2013, entre otros), y la editorial Susa publicó una antología de su obra dentro de la serie “XX. mendeko poesia kaierak».\nwww.eitb.eu / 12/01/2018\nEuskal kantagintza berriari hauspoa eman zion besteak beste Ez Dok Amairu-ren bidez; txalaparta hauts artetik atereaz instrumentu garaikide bihurtu zuen; eta euskal literaturaren sortzaile berritzaileenetako bat izan zen poetikari dagokionez. Bide urratzaile, mito eroale. JoxAnton Artze hil da.\nLaino guztien azpiko eta sasi guztien gaineko izandakoa, erdibide distiratsuan kokatutako sormen iturri berritzaile eta urratzailea. Garaikidea eta mistikoa era berean. «Hizkuntza bat ez da galtzen ez dakitenek ikasten ez dutelako, dakitenek hitz egiten ez dutelako baizik»; “Txoria txori”; txalaparta… 78 urterekin hil da euskal kulturaren memoria kolektiboan aspaldion iltzatutako ereserki poetiko, musikal eta nortasunezkoaren sortzailea. JoxAnton Artzeren (“Hartzut”) ibilbideak aski ongi merezi ditu errekonozimenduzko eta oroimenezko hitz bi.\nUsurbilen munduratu zen 1939ko apirilaren 6an. Batxilergora arteko ikasketak amaituta, Britainia Handirako bidea hartu zuen eta gaztaroko urte batzuk eman zituen atzerrian. Itzulitakoan, 60ko hamarkadan, egungo euskal musikagintzaren iturburua izango zenaren sorreran parte hartu zuen. Ez Dok Amairu kantagintza berriarekin bat jaiotako taldea eragin zuen Lourdes Iriondo, Xabier Lete, Mikel Laboa, Jose Anjel Irigarai, Benito Lertxundi, Julen Lekuona, Nestor Basterretxea, Jorge Oteiza eta Jexux Artze anaiarekin batera. “Baga biga higa” ikuskizuna osatu zuten. 1969a zen. Euskal kantagintza eta kultura, oro har, susperraldi aroan zen. Eta JoxAnton Artze ez zen soilik Ez Dok Amairuren mugetara neurtu. Ordura arte ia ezezaguna zen txalaparta berreskuratu zuen bere nebarekin batera. 69 hartan bertan, esaterako, Rikardo Arregi pentsalari eta ekintzaile andoaindarrari eskainitako herri mezan erabili zuten bi anaiek instrumentu hura. Askorentzat lehen aldiko entzunaldia izango zen. 1975ean txalaparta oinarri zuen diskoa argitaratu zuten Artze anaiek Milango Ricordi etxearekin.\nGarai haietan egin zituen Artzek bere ekarpenik esanguratsuenak. Ez Dok Amairu desagertuta “Ikimilikiliklik” ikuskizunean murgildu zen lagun eta kide izan zituen batzuekin batera. Musika, dantza eta poesia uztartzen zituen lana 1976ko Veneziako Bienalean eskaini zuten. Tartean ziren Jexux Artze, Jose Mari Zabala eta Mikel Laboa. Taldekide izan zuen kantariari lotuko zitzaion zilbor-hestea sortua zen dagoeneko.\nLaboaren kantutegiko abesti esanguratsuenen idazlea izan zen poeta usurbildarra. Bere sinadura dakarte, besteak beste, “Ama hil zaigu”, “Zaude lasai”, “Gure bazterrak” edo ereserki izaera laztantzen duen “Txoriak txori”. “Isturitzetik Tolosan barru” liburuan plazaratu zuen lehen aldiz JoxAnton Artzek eta 2007an berrargitaratu. «Tarteka –esan zuen ordu hartan–, nire beste poema batzuk hartu eta, koma bat kenduz edo hitz bat aldatuz, zertxobait biribiltzen ditut. Poema honekin ere urte hauetan guztietan ahalegindu naiz, ea zerbait eransten uzten ote zidan, baina beharbada kanta bihurtuta dagoelako eta dagoeneko izaera apartekoa duelako, ez dit ukitzen utzi». Behinola, testuak eman zion zabalpenerako aukera eta lerro hauen ondoan datoz Artzek berak jatorrizko poemari erantsi zizkion ahapaldi berriak, 2007ko berrargitalpen egunean irakurri zituenak.\nHain zuzen “Isturitzetik Tolosan barru” izan zen autoedizioan argitaratu zuen lehenengo poesia lana. Eta ez bakarra. Gerora ekarri zituen “Laino guztien azpitik” (1973, autoedizioa), “Eta sasi guztien gainetik” (1973, autoedizioa), “Bide bazterrean hi eta ni kantari” (1979, autoedizioa), “Ortzia lorez, lurra izarrez” (1987, Elkar), “Mundua gizonarentzat egina da, baina ez gizona munduarentzat” (1988, Zubi Zubiri argitaletxea) eta “Oihana auhenka” (2001, Jazzle).\nBere poetikan abangoardia eta antzinakoa uztartu zituen bidearen trazua egin zuen Artzek kasu batzuetan, gehientsuenetan bide esperimentalari jarraituta. “Bide bazterrean hi eta ni kantari” liburuan, adibidez, zenbaki bidez iradokitako bideari jarrai osatu zituen bere poemak. Espiritualtasuna, erlijioa eta natura bere poemagintzako osagaien artean dira.\nJoxAnton Artzeren kezka literarioen artean egon zen poesia jendearenganaino iristeko nahia, liburuetako orrialdeetatik aske legokeena. Eta bide horretan jardun zuen hainbatetan sortzaile usurbildarrak. Poesia beste eremu batzuetara eraman zuen, agertokietara igoarazi, eta diziplina desberdinekin elkarbizitzan jarri. Arestian aipatutako “Baga, biga, higa” edo “Ikimilikiliklik” ikuskizunak izan daitezke adibideetako bi. Baina badira aipagarriak diren gehiago ere. 1978an “Hitzez eta hotsez” estreinatu zuen, bere lehen ikuskizun poetikoa izan daitekeena. Eta gerora etorri ziren “Gizon haundia da mundua, eta mundu ttikia gizona” (1983) eta “Mundua gizonarentzat egina da, baina ez gizona munduarentzat” (1994).\nMusika eta poesia bateratu zituen hainbat proiektutan lanean aritu zen JoxAnton Artze: “Goñiko zalduna”, adibidez, 1994an, Jean Schwarz, Beñat Achiary eta Jexux Artzerekin batera. “Harria” ikuskizunean Mixel Etxekopar, Beñat Achiary eta Iñaki eta Inazio Perurena harri-jasotzaileak izan zituen bidelagun eta gerora, dagoeneko 1999an, “Oihana auhenka” egitasmoa aurkeztu zuen berriro Beñat Achiary, Mixel Etxekopar eta Jexux Artze alboan zituela eta kasuan, Jose Bikondoa eta Alfonso Gorosterazu aizkolariekin.\nBereez eta berak sustatutakoez gain, euskal kulturan izan da bere poetikara hurbildu eta unibertso horren gainean sorkuntzak egin dituenik ere. 2014an, Bide Ertzean taldeak, Metrokoadroka Kolektiboko Oier Guillan eta Asier Sarasola kideekin batera, “Nobela belztu behar zuria” ikuskizuna estreinatu zuen Usurbilgo Sutegi aretoan, “Heriotzaren ataria dugu bizitza” eta “Bizitzaren atea dukegu heriotza” poemak oinarri hartuta.\nUrtebete beranduago, 2015eko azaroan, Donostiako San Telmo Museoak “Ikimilikiliklik, JA Artzeren unibertsoa” izenburudun erakusketa inauguratu zuen, Artzek berak 40 urtean sortutako unibertso poetikoari eskainitako bidaia.\nAriane KAMIO – Gara / 2018/01/13